text:
Bamwe mu baturage bo mu Murenge wa Cyeru, Akarere ka Burera, baravuga ko bahangayikishijwe no kutagira amazi meza bakavoma amazi mabi nk’ayo mu bishanga atuma barwra indwara ziva ku mwanda.
Kantarama Merciana, atuye mu mudugudu wa Gatare, Akagari ka Kabutare,avuga ko batuye hejuru ku musozi bakaba bakora urugendo bamanuka ku musozi bagiye kuvoma kuko nta mazi bigeze begerezwa. Agira ati, “ dukora urugendo rw’ibimetero hafi 2 tujya kuvoma amazi meza ubundi tukavoma ibishanga kuko amasoko (amariba) aba ari kure tukaba twaraciye ukubiri n’ikibazo cy’amazi meza kandi twizezwaga ko tuzegerezwa ibikorwa remezo by’amazi meza.”
Undi muturage wo mu Kagari ka Ruyange, avuga ko bafite ikibazo cy’amazi meza, bigatuma bahorana umuze kubera isoko y’ubuzima igenda ibisoba. Agira ati, “abana bacu bibasaba kuzinduka saa kumi z’igicuku bajya kuvoma amazi meza kugira ngo nibura baze bajye ku ishuri, ibyo bikabatera gukererwa kandi nta kundi twabigenza kuko nta handi bakura amazi meza badakoze urugendo.” Akomeza avuga ko ikindi kibateye impungenge ari uko bakomeje kwibasirwa n’indwara ziterwa no kunywa amazi mabi arimwo umwanda, bikabatera kudindira mu iterambere kubera indwara za hato na hato bakayanywa kubera kuko nta kundi bagira. Yemeza ko hatagize igikorwa abana babo bakomeza kugirwaho ingaruka zirimo imikurire mibi kubera gukoresha aya mazi mabi .
Ruhanamirindi Jacques, utuye mu Kagari ka Ruyange, ashimangira ko kutagira amazi meza bituma bagira ingaruka kubera kurwara inzoka zo mu nda zibatera indwara . Agira ati, “Nyamara, ntitwahwemye kubwira ubuyobozi iki kibazo bukatubwira ko burimo bugishakira igisubizo ariko amaso yaheze mu kirere batubwira ko bizakorwa kuko bariho bashaka uburyo.”
Ubuyobozi bw’Umurenge wa Cyeru ,buvuga ko iki kibazo kizwi ariko kizavugutirwa umuti, amasoko (sources) agakorwa neza.
Umunyamabanga Nshingwabikorwa w’Umurenge wa Cyeru, Nzeyimana Théogène, avuga ko kirimo kuvugutirwa umuti. N’inzego zibishinzwe, abaturage bakaba basabwa gutegereza bagafata neza amasoko basanzwe bakoresha.
Agira ati, “ Ni amikoro make y’ubuyobozi,aho batuye ni mu misozi miremire ntibyoroshye kuhabona amasoko n’uburyo bwo kuyahageza, gusa hari icyizere ko amazi meza yabagezwaho mu gihe cya vuba ubushobozi bubonetse.”
Aba baturage bavuga ko icyizere cyo kuzabona amazi meza babona kiri kure kandi buri gihe babyibutsa ubuyobozi. Ntiguriwa Charles , umuturage w’Akagari ka Ruyange, avuga ko bamaze igihe barwara indwara ziterwa no kunywa amazi mabi ariko ubuyobozi bw’akagali ka Kabutare, bubakangurira kujya bayateka bakoresha mu gihe batarabona ameza. Ati, “Nyamara ikibazo cy’amazi mu murenge wa Cyeru, ni ingume kuko n’ahari nk’isoko ya Nyamirembe, abaturage baba bayabyiganiraho, bayarwaniraho. Kubera ko amazi aba atari meza twarwara bikitirirwa umwanda nyamara tutawufite, n’ubwo dufite uturima tw’igikoni abana bagaburirwa neza ariko bamwe bagaragarwaho indwara nk’impiswi n’inzoka kubera gukoresha amazi mabi.
Ubuyobozi bw’umurenge bukomeza buvuga ko icyo kibazo bakizi kandi nubwo hari imbogamizi z’imiterere y’akarere ndetse n’ubushobozi, icyo kibazo kiri no muri gahunda y’iteganyabikorwa ry’umwaka utaha ndetse no mu myaka 5 iri imbere, ku buryo bazahera ku gutunganya amasooko y’amazi ahari kuko ariyo atanga amazi ku buryo bwihuse. Iki kandi ngo ni uko kubufatanye n’izindi nzego bazakomeza gushaka uburyo bwo kugikemura ku buryo burambye bakegereza amazi abaturage.
Nizeyimana ati, “Mu iteganyabikorwa ry’umwaka utaha no mumyaka 5 iri imbere bakigarutseho, ariko bashyize imbere, twagitanze nk’ikibazo cya mbere cyiri muri uyu murenge , ayo masooko niyo tuzaheraho dusana kuko atanga amazi byihuse. Ikibazo cyo cyirahari turakizi tuzakomeza dushaka uko twagikemura kandi biri vuba.”
Urubuga nkoranyambaga paxpress.rw dukesha iyi nkuru ruvuga ko nubwo ubuyozozi buvuga ko hari icyo buri guteganya gukora hari aho abaturage bavugako bwirengagiza ibyo bakeneye. Maniragaba Jean Baptiste ati, “Ibi duhora tubisaba ntibagire icyo babikoraho. Nta kintu kitakorwa usibye wenda ubuyobozi ku byirengagiza.”Ubuyobozi bw’umurenge wa Cyeru buvuga kandi ko akarere ka Burera kageze ku gipimo cya 80% mu kugira amazi meza.
Ni kenshi usanga abaturage bakangurirwa n’inzego zitandukanye gutura mu midugudu kugira ngo babashe kubona ibikorwa remezo ariko bikarangira abaturage bakoze urugendo rurerure basubira ahameze nk’aho bavuye mugihe baba bashaka nk’amazi n’ibindi bitandukanye.
Kagaba Emmanuel


c: text/html

text:
Mu 2005, nibwo Mineduc yategetse ko umwaka w’amashuri wahoze utangira muri Nzeri, utangira muri Mutarama, hagamijwe guhuza ingengabihe y’ibihugu byo mu karere ka Afurika y’Uburasirazuba.
Bamwe mu banyeshuri n’abarezi babwiye RBA ko babangamirwa n’izuba ryo mu mpeshyi, bikagira ingaruka no ku musaruro w’abanyeshuri.
Umwe mu banyeshuri yagize ati “Kwiga mu zuba ni ikintu kitatwarohera kuko akenshi ubushyuhe bubangamira umuntu kandi iyo bigeze mu ma saa sita umuntu ntiyiga neza ngo afate” naho undi we avuga ati “Natwe twiga imibare, nyuma ya saa sita ubushyuhe wumva bukubangamiye, niyo ngaruka ikomeye numva bitugiraho muri aya mezi y’izuba. Byaba byiza ariyo abaye ikiruhuko.”
Umwe mu barimu we yavuze ko bituma abanyeshuri badatsinda neza. Ati “Ingaruka zirahari. Iyo ureba abanyeshuri bafite amasomo nyuma ya saa sita bagomba kugeza ku mugoroba, ayo masaha badakurikira neza izuba ari ryinshi cyane, umwarimu ananiwe ndetse no mu mashuri hashyushye cyane usanga bigira ingaruka ku mitsindire y’abana.”
Mugenzi we yaguze ati “Usanga hari ubushyuhe bukabije kuko nyine ari igihe cy’izuba. Ibyo birumvikana ko bica umwana intege ntiyige mu mutuzo nk’uko byakabaye mu gihe kitari icy’impeshyi. Icyo cyifuzo rero kibaye kiriho ubuyobozi bukaba bwanacyumva numva ntacyo byatwara habaye impinduka.”
Umunyamabanga wa Leta muri Mineduc ushinzwe amashuri abanza n’ayisumbuye, Isaac Munyakazi, yatangaje ko ibyo bitahinduka kuko habaye impinduka z’ibihe.
Yagize ati “Mu by’ukuri ingengabihe y’amashuri ni ikintu gikora ku buzima rusange bw’abanyarwanda. Si ikintu wakwicara ngo wumve ko wagihindura kuko hari uwabisabye ahereye ku mpinduka z’ikirere. Ubona ko n’isi, ikirere kigenda gihinduka n’ibihe bitandukanye ibyo twagiragamo imvura hari ubwo biba bigufi izuba rikaba ryinshi n’ingaruka zikaba ku isi yose. Ntabwo icyo cyagenderwaho abantu bavuga ngo kuko hariho izuba reka duhindure.”
Kugeza ubu, umwaka w’amashuri utangira muri Mutarama ugasozwa mu Ukwakira, aho mu mpeshyi abanyeshuri bo mu abanza n’ayisumbuye baba biga.

robotstxt: allowed

filter: keep


text:
ISOMO RYA MBERE
Igitabo cy’Intangiriro (Intg 16,1-12.15-16)
1Sarayi, umugore wa Abramu, nta mwana yari yaramubyariye ; ariko akaba yari afite umuja w’Umunyamisirikazi, akitwa Hagara. 2Sarayi ni ko kubwira Abramu ati «Nyamuneka, ndabigusabye, dore Uhoraho yambujije kubyara. Sanga uriya muja wanjye, none ahari nazamubanaho umwana.» Abramu yemera iyo nama ya Sarayi. 3Hari hashize imyaka cumi Abramu atuye mu gihugu cya Kanahani, ubwo Sarayi umugore we amuzaniye Hagara umuja we w’Umunyamisiri, kugira ngo amubere umugore. 4Abramu arongora Hagara, nuko Hagara asama inda. Abonye atwite ntiyaba akita kuri nyirabuja. 5Nuko Sarayi abwira Abramu ati « Ni wowe utera aka gasuzuguro ngirirwa ! Ni jye waguhaye umuja wanjye. None aho amariye kubona atwite sinkigira agaciro kuri we. Ngaho Uhoraho naducire urubanza twembi ! » 6Abramu abwira Sarayi ati « Dore umuja wawe ni wowe umugenga ; umugire uko ushatse.» Ubwo Sarayi aramutoteza, undi arahunga aramubisa.
7Umumalayika w’Uhoraho aza guhurira na Hagara mu butayu, hafi ya rya riba riri ku nzira igana i Shuru. 8Nuko aramubaza ati « Hagara, muja wa Sarayi, urava he ukajya he?» Undi aramusubiza ati «Ndahunga mabuja Sarayi.» 9Umumalayika w’Uhoraho aramubwira ati « Subira kwa nyokobuja maze ujye umwumvira. » 10Arongera ati “Nzongera abazagukomokaho, nzabagira benshi ku buryo batazashobora kubarika.” 11Umumalayika w’Uhoraho ati «Uratwite kandi uzabyara umwana w’umuhungu, ukazamwita rero lsmaheli kuko Uhoraho yumvise agasuzuguro bagusuzuguye. 12Naho we azaba nk’indogobe y’ishyamba itimirwa! Azarwanya bose, bose bamurwanye. Azahora atura yitaruye bene nyina. »
15Hagara abyarira atyo Abramu umwana w’umuhungu, maze uwo mwana Abramu amwita Ismaheli. 16Abramu yari afite imyaka mirongo inani n’itandatu, igine Hagara amubyariye Ismaheli.
ZABURI (Zab 106 (105),1-2, 3-4b, 4c-5)
Inyik/ Nimusingize Uhoraho, kuko ari umugwaneza.
Nimusingize Uhoraho kuko ari umugwaneza,
Kandi urukundo rwe rugahoraho iteka !
Ni nde wavuga ibigwi by’Uhoraho,
akamamaza ibisingizo bye byose ?
Hahirwa abita ku mategeko y’Uhoraho,
igihe cyose bagakurikiza ubutabera !
Uhoraho uranyibuke,
wowe ugirira neza umuryango wawe.
Wowe uwukiza uze untabare,
kugira ngo niyumvemo ihirwe ry’intore zawe,
mpimbazwe n’ibyishimo by’umuryango wawe,
nsangire umunezero n’abo wagize ingarigari zawe !
IBANGONDIRIMBO RIBANZIRIZA IVANJILI ( Zab 95 (94),1.7)
Alleluya Alleluya.
Nimuze tuvugirize impundu Uhoraho,
turirimbe Urutarerudukiza ; kuko we ari Imana yacu.
Alleluya.
IVANJILI
+ Matayo (Mt 7, 21-29)
Muri icyo gihe, abagishwa bari bateraniye iruhande rwa Yezu ku musozi, maze arababwira ati 21« Umbwira wese ngo ‘Nyagasani, Nyagasani’, si we uzinjira mu ngoma y’ijuru, ahubwo ni ukora ibyo Data uri mu ijuru ashaka. 22Benshi bazambwira uwo munsi bati ‘Nyagasani, Nyagasani, ese ntitwahanu mu izina ryawe ? Ese ntitwirukanye roho mbi mu izina ryawe ? Ese ntitwakoze ibitangaza byinshi mu izina ryawe ? 23Ubwo nzababwira nti ‘Sinigeze mbamenya ; nimwigireyo mwa nkozi z’ibibi mwe !’»
24Nuko rero, umuntu wese wumva ayo magarnbo maze kuvuga kandi akayakurikiza, ameze nk’umurntu w’umunyabwenge wubatse inzu ye ku rutare. 25Imvura yaraguye, imivu iratemba, imiyaga irahuha, bikoranira kuri ya nzu ariko ntiyatemba ; kuko yari yubatse ku rutare ! 26Naho uwumva wese aya magambo maze kuvuga ntayakurikize, ameze nk’umuntu w’umusazi wubatse inzu ye ku musenyi. 27Imvura yaraguye, imivu iratemba, imiyaga irahuha, bikoranira kuri ya nzu irahirima ; ihinduka ubushingwe !
28Yezu amaze kuvuga ayo magambo, rubanda batangarira ibyo yigishije, 29kuko yigishaga nk’umuntu ufite ububasha, atameze nk’abigishamategeko babo.


text:
Amarushanwa ya WDA yo guhitamo abaziga mu ishuri rya muzika mu mwaka wa 2018
- Location: Nyarugenge
- Country: Rwanda
- Listed: January 10, 2018 11:20 pm
- Expires: 18 days, 5 hours
Description
Mu rwego rwo guteza imbere umuziki nyarwanda,ikigo cyigihugu gishinzwe guteza imbere imyuga nubumenyingiro WDA kiratumira ababyifuza mu marushanwa yo guhitamo abaziga mu ishuri rya muzika rikorera muri Ecole dArt ku Nyundo umwaka wamashuri 2018.
Iryo rushanwa rizabera mu gihugu mu buryo bukurikira:
1.Intara yamajyaruguru:
Date: Taliki ya 10 Mutarama saa tatu za mugitondo.
Venue: Musanze Polytechnic
2.Intara yiburengerazuba
Date: Taliki ya 11 Mutarama saa tatu za mugitondo.
Venue:3 B Hotel Gisenyi
3.Intara yiburengerazuba
Date: Taliki ya 12 Mutarama saa tatu za mugitondo.
Venue:TSS Rusizi
4.Intara yamajyepfo
Date: Taliki ya 13 Mutarama saa tanu za mugitondo.
Venue:IPRC South Huye
5.Kigali
Date: Taliki ya 14 Mutarama saa tanu za mugitondo.
Venue:Bel Air Remera
7.Gicumbi
Date: Taliki ya 16 Mutarama saa tanu za mugitondo.
Venue: Kibali VTC
8.Intara yiburasirazuba
Date: Taliki ya 17 Mutarama saa tanu za mugitondo.
Venue: IPRC Ngoma
9.Intara yiburasirazuba
Date: Taliki ya 18 Mutarama saa yine za mugitondo.
Venue: Mbombo UR Campus Nyagatare
10.Final
Date: Taliki ya 19 Mutarama saa saba zamanywa.
Venue: IPRC Kigali
Abemerewe kurushanwa ni uguhera ku barangije icyiciro rusange cyamashuri yisumbuye(Tronc commun) cyangwa uburezi bwibanze bwimyaka icyenda.
Ababyifuza bakwiyandikisha bifashishije website ya WDA Cyangwa bakiyandikisha kuri IPRC mu Ntara baherereyemo.
492 total views, 1 today


text:
Televiziyo yishimiye ko Umunara w’Umurinzi wasohotse mu kinyagurunilandi
Muri Mutarama 2013, igazeti y’Umunara w’Umurinzi yari imaze imyaka 40 isohoka mu kinyagurunilandi.
Mu gihugu cya Gurunilandi hari Abahamya ba Yehova bagera ku 150 gusa, ariko hatangwa amagazeti y’Umunara w’Umurinzi 2.300. Ibyo byumvikanisha ko abenshi mu basoma iyo gazeti (yitwa Napasuliaq Alapernaarsuiffik mu kinyagurunilandi) atari Abahamya.
Mu kiganiro uhagarariye urwego rw’ubuhinduzi rukorera ku biro by’ishami biri mu mugi wa Nuuk yagiranye na televiziyo, yaravuze ati “Abanyagurunilandi benshi bashishikazwa na Bibiliya; ni yo mpamvu bakunda gusoma igazeti ya Napasuliaq Alapernaarsuiffik.”
Igihe umunyamakuru wa televiziyo yabazaga umwe mu bahinduzi ukoresha urwo rurimi kavukire rw’ikinyagurunilandi icyo akundira iyo gazeti, uwo muhinduzi yarashubije ati “gusoma iyo gazeti byangiriye akamaro. Urugero, yanyeretse icyo nakora kugira ngo ngire ubuzima bwiza kandi ngire amagara mazima. Nubwo nari nzi ko itabi ryangiza ubuzima, nanywaga ryinshi. Ariko Bibiliya itubwira ko niba twifuza kugira ubuzima bwiza, tugomba kugirira umubiri wacu isuku.”
Nanone iyo televiziyo yavuze ko Abahamya ba Yehova batangiye ibikorwa byabo muri Gulunilandi kuva mu myaka ya za 50 rwagati, kandi bakaba bamaze gusohora ibitabo n’udutabo byinshi mu kinyagurunilandi. Umurimo w’ubuhinduzi ukorwa n’Abahamya babyitangiye b’Abadanwa n’Abanyagurunilandi. Kuva kera na kare intego yabo yari iyo guhindura ibitabo mu kinyagurunilandi cyumvikana kandi cy’umwimerere.
Umuhamya wo muri Gulunilandi umaze igihe kirekire ari Umuhamya, yaravuze ati “maze imyaka 25 mbwiriza abantu bo muri Gurunilandi, kandi niboneye akamaro ko kugira ibitabo mu rurimi rwacu. Mu duce tumwe na tumwe twitaruye, aho abantu bagera hakoreshejwe ubwato gusa na bwo mu mezi amwe n’amwe, hari abantu bakunda gusoma amagazeti yacu. Ku bw’ibyo, tubasura gake cyane ubundi hagati aho tukaboherereza amabaruwa n’ibitabo.”
Kuva muri Mutarama 2013, hatangiye gusohoka igazeti y’Umunara w’Umurinzi yo kwigwa n’indi igenewe abantu bose, mu kinyagurunilandi. Nanone ayo magazeti yombi ushobora kuyasoma kuri interineti no kuyavana ku murongo wa jw.org/rw. Reba ahanditse ngo “Ibitabo,” maze utoranye ururimi rw’ikinyagurunilandi, hanyuma ukande ahanditse ngo “Shakisha.”


text:
8 UGUSHYINGO 2017
LETA ZUNZE UBUMWE ZA AMERIKA
Abahamya ba Yehova bagurishije inzu yabo ya nyuma iri i Brooklyn
Ku wa kabiri tariki ya 7 Ugushyingo, Abahamya ba Yehova barangije kugurisha inzu yo ku muhanda wa 74 Adams iherereye mu gace ka Dumbo, i Brooklyn, muri leta ya New York. Iyo nzu niyo yonyine yari isigaye itaragurishwa muri ako gace ka Dumbo.
Abahamya bari baraguze icyo kibanza mu mwaka wa 1975. Mu mwaka wa 1976 bubatse igaraje. Mu mwaka wa 1990 bongeyeho indi nzu ikubye kabiri iyari ihari. Ubu iyo nyubako iri ku buso bwa metero kare 2.236 kandi hari n’izindi metero kare 13.462 na zo zishobora kubakwaho mu gihe bibaye ngombwa. Nanone ishobora gukorerwamo imirimo itandukanye, urugero nka parikingi, amacumbi n’ubucuruzi.
Ushinzwe amakuru:
David A. Semonian, Ibiro Bishinzwe Amakuru, +1-845-524-3000


text:
Mu isomo rya mbere, umuhanuzi Ezekiyeli aratugira inama yo kuburira abo bigaragara ko bahemukira rubanda. Muri ubu buhanuzi, Ezekiyeli aragaruka ku RUPFU RW'UMUGOME maze akatubwira ko dusabwa kumuburira kugira ngo ahindure imyifatire inzira zikigendwa.
Mu isomo rya kabiri, Pawulo Muragatifu aracyakomeza kwandikira abaturage b'umujyi wa Roma ariko noneho kuri iki Cyumweru, aratwifuriza kugira urukundo rwa kivandimwe no guhora turi maso.
Aremeza ko ntawe dukwiye kubamo ideni/umwenda uretse iry'urukundo kuko amategeko n'ubuhanuzi byose ariho bishingiye kandi burya urukundo rubumbye amategeko!
Mu Ivanjiri Ntagatifu, Yezu aratwereka inzira dukwiye kunyuramo duhana bya kivandimwe uwateshutse ku itegeko ry'urukundo.Muri iyi Vanjiri, Yezu arasobanura neza umuvandimwe wacu uwo ariwe maze akaduha uburyo 3 bwo kumukunda urukundo rumukiza urupfu. Ubwa mbere ni ukumuhana mwembi mwiherereye, yakunanira ubwa kabiri bukaba kumushyira hagati y'abagabo 2 cyangwa 3. Iyo ntacyo bitanze, Yezu arakugira inama yo kugeza ikibazo cye mu ikoraniro/iteraniro.Maze Yezu akanzura agira ati: "Niyanga kumva ikoraniro, icyo gihe azaba akubereye umunyamahanga bishatse gusobanura ko ntacyo muzaba mugihuriyeho.
DUTEKEREZE TWITONZE:
Iyi Vanjiri ihuye neza neza n'amage u Rwanda rurimo kandi ntawampakanya ko i Kigali ndetse no mu Rwanda hose hatariyo ibibazo.Uyu MUGOME WEGEREYE URUPFU UHANURWA NA EZEKIYELI KUKO yanze kuva ku izima, birasa rwose n'aho abamugira inama yo gusubiza inkota mu rwubati akunamura icumu bahetuye bya byiciro 3 Yezu adusaba gukoresha bityo akaba ashaka kuba nka cya gikoba cyikururiye umuriro.
Saba Imana ihindure bene abo bantu kandi niba wabasha kugezayo ijwi ryawe, babwire ko gushyikirana na FDLR atari uguca inka amabere kuko na MRND yashyize ikemera gushyikirana na FPR kandi ubibutse ko mu buzima bwa hano ku isi nta gishya, byose byahozeho ko ndetse n'amateka akunze kwisubiramo.
Nyagasani Yezu nabane namwe iteka na hose!
ABATAGATIFU B'ICYUMWERU GITAHA:
Kuwa mbere taliki 08 Nzeri ni UMUNSI MUKURU W'IVUKA RYA BIKIRAMARIYA n'Abatagatifu Adiriyani, Serije na Berina . Kuwa kabiri taliki 09 Nzeri ni Petero Kalaveri, Alani, Omeri na Gorugoni Kuwa gatatu taliki 10 Nzeri ni Nikola w'i Tolentino, Auberiti na Purukeriya. Kuwa Kane taliki 11 Nzeri ni Adelifi na Vinsiyana. Kuwa gatanu taliki 12 Nzeri ni Sitaratoni, Tasiyani na Silivini. Kuwa gatandatu taliki 13 Nzeri ni Yohani Kirizositomu, Guido, Ame, Euloji, Lidwali na Maurilli. Ku cyumweru gitaha taliki 14 Nzeri ni icyumweru cya 24 gisanzwe hamwe na Mutagatifu: Materini.i Yohani Kirizositomu, Guido, Ame, Euloji, Lidwali na Maurilli. Ku cyumweru gitaha taliki 14 Nzeri ni icyumweru cya 24 gisanzwe hamwe na Mutagatifu: Materini.
Ifoto igaragaza ikimenyetso cy'urukundo no guca bugufi kuri mugenzi wacu uvugwa mu Ivanjiri y'iki cyumweru.
Padiri Tabaro M.
shikamaye.blogspot.com
Shikama ku Kuri na Demukarasi(SKUD)


text:
Nkimara kuva kwa muganga namaze nk’icyumweru kimwe mpita nzamuka nsubira i Kigali. Mu by’ukuri namaze kugera i Kigali ndongera ntwarwa n’iby’isi, numva ntangiye kwikanga mbaye umuntu, ndatangira nkora ibyaha noneho bidasanzwe birenze n’ibyo nakoraga mbere .
Ndangije Imana iravuga iti :’ Reka nze nkwereke , inkubita indi ndwara imbera nk’iya mbere nyiburira umuganga nyiburira n’umuti. Narwaye kujya mu mihango kudashira, nyimarana imyaka igera nko kuri itatu. Iyo ni iyo nibuka kuko nzi ko nayimaranye igihe kirekire. Ariko ntibyari bisanzwe kuko narababaraga bya hatari, ukagira ngo bafashe icyuma baragitwika bakajya bakivuruguta mu nda yo hasi.
Ubwo buzima ndabubana, njya kwa muganga ntungwa n’ibinini. Ubu nanyoye ibinini bibaho n’ibitabaho byose. Natewe inshinge zibaho n’izitabaho zose ku bw’ubwo burwayi bundi bwa kabiri. Kwari ukuva bihoraho bitagira n’isegonda n’imwe bishira. Nagiye kwa muganga biranga.
Kigali yose ubu ahenshi abaganga baranzi ku bw’iyo mpamvu. Hari n’aho nahingukaga bakavuga bati: ” Aaaa ! wa mukobwa aragarutse, ba ugiye hariya twakire abandi. Nyine bari barampaze. Nza kugera igihe nanone mbona byanze nsubira mu rugo, njya mu bapfumu ye biranga . Umupfumu ati: ‘ Nzakuvura.’ Bandya amafaranga […] mfata n’inka nari mfite ndayigurisha, biranga biba iby’ubusa. Ngeze aho ndavuga nti: ‘ rero, ibi ntibyavamo. Ngeze aho gusaba mama isabune. Nsigaye nirirwa mbabara gusa. Aho kugira ngo nongere gupfira muri iki cyaro abantu bose bandeba bampa urwa amenyo, reka nongere nsubire i Kigali.”
Nari umuntu wahoranaga ububabare, agahanga nagafatanyije, nashinze iryinyo ku rindi. Bwari ububabare butihanganirwa. Ndakeka ko ari Imana yashakaga ngo nkizwe kuko nari maze kuyigomera kandi yari inkuye ahantu kure kandi nta muntu wari kuhankura.
Ngeze i Kigali, sinzi ukuntu nagiye ahantu ku rusengero ruri Kicukiro ntibuka neza gusenga, umukozi w’Imana arambwira ati: ‘ Noneho rero wowe ufite uburwayi mu nda busengere. Nkavuga nti :’ Imana ibunkize. ’ Nkumva ni ibyo ngibyo kuko nari ntaramenya gusenga. Najya kwa muganga bakabura indwara ariko ku rusengero bakayibona.
Ubwo naje gusengera ku rusengero rwitwa ” Inkuge y’Amahoro” ruyobowe na Apostle Speciose Sara reka ahari nifurize umugisha uwo mubyeyi w’Imana. Aradufasha cyane njye ku rwanjye ruhande aramfasha cyane cyane ariko n’Imana y’amahoro izamuhe ubugingo ni cyo mwifurije.
Ubwo twari mu masengesho y’iminsi 40 ni bwo nari ntangiye gukizwa ari nk’umunsi wa cumi. Aravuga ngo umuntu uri hano w’igitsina gore ufite uburwayi bwo mu nda hari icyo Imana ivuze ku buzima bwe. Mpita mvuga nti: ‘ Umva kandi, ubwo se ibyo ni ibiki? Nimugire vuba muve mu nzira ubwo ni ya mitwe y’abarokore.’ Niko natekereje mu mutima wanjye. Ubwo ndataha ariko numva ni njye avuze. Njyeze mu rugo, numva kubabara bitangiye gushira, ejo numva simbabaye, ejobundi mbona amaraso yahagaze. Biba birarangiye.
Nsubiye inyuma gato kuri buriya burwayi bwa mbere, ndashaka kubwira abantu ko nubwo bamaze iminsi mu kigeragezo, hari Imana itabbara. Ubwo naburwaye imyaka icyenda Narakize. Naburwaye mu 2000 mbukira ejo bundi mu 2009. Ubwa kabiri na bwo naburwaye imyaka itatu. Urumva ko ntabwo byari byoroshye.
Apostle wanjye Specioza, ndamukunda turaganira cyane, ni umubyeyi wanjye. Naje kumubwira ko nakize, arabishima Imana nanjye ndayishima, dufatanya gushima Imana ku bw’umurimo n’ibitangaza byayo. Kuva icyo gihe ubu ndakijijwe, uretse ko turi mu isi ntabwo turagera aho Satani atarasa imyambi, ariko sinkiri aho nari ndi.
Nkurikije ibyo Imana yakoze, nanjye hari umuhigo nayihigiye. Navuze ko icyo izantegeka cyose nzagikora, aho izantuma hose nzajyayo, kandi nkayisaba imbaranga nk’uko Pawulo yabivuze ngo ‘dushobozwa byose na Kristo uduha imbaraga.’ Ubu mba hano i Kigali ndashima Imana ko yampaye n’akazi. Mfite akazi keza katangora kandi katambuza kujya gusenga kandi nkakora nta n’amashuri mfite. Nanjye nicara kuri reception nkakira abantu nk’abandi bose kandi sinzi no kwandika izina ryanjye urebye.
Ndashaka kubwira abantu bababaye, bafite ibibazo bitandukanye, bari mu bwihebe n’ubwigunge nk’ubwo nari ndimo, ni ukuri hari Imana itabara buri muntu atazi , yantabaye ntabitekereje njyewe niringiye urupfu. Ariko yo ikankiza , nta ho yagiye uko yari iri kera n’ubu ni ko iri. Reka mbwire umuntu ufite ikibazo abona kimuremereye, nareke kucyitaho. Birababaza nta n’ubwo byoroshye , ariko niyegere urusengero rumwegereye, yegere itorero rimwegereye asenge Imana yirinze ikibi n’igisa na cyo. Imana yo mu ijuru ntabwo izamureka, izamugirira neza, izamushoboza kandi izamukiza.
Hari impamvu nafashe gahunda yo gusangiza Abanyarwanda ibyo Imana yankoreye. Icya mbere, niba Imana yarangiriye neza nkabibona ko yangiriye neza hari undi mugenzi wanjye ubabaye, kandi ushobora kumva ubu buhamya akabohoka.
Akavuga ati: ” niba Imana yaragiriye Providence neza, nanjye izangirira neza ? Twese ni Imana yaturemye kandi iradukunda. Icya mbere ntirobanura ku butoni , icyo dusabwa ni ukuyizera, uretse ko njye yanangiriye neza ntanayizera. Kandi igirira neza abeza n’ababi. Ni yo mpamvu rero numva nahumuriza abantu bafite ibibazo bitandukanye, bahumure bizere ko hari Imana ikora imirimo n’ibitangaza. ”
Iby’Imana yakoze binyereka ko nubwo byakomera bite, cyane ko nsoma ziriya nkuru z’abatubanjirije muri Bibiliya nkabona ba Pawulo na ba Yohana na ba Daniyeli n’ibindi, biriya byose ngenda mbikusanya n’ubuhamya bwanjye nkabona ko n’ahantu no mu rupfu ni yo waba uri mu kanwa k’intare cyangwa mu muriro, mbona ko wizeye Imana, Imana igukuramo. Nshingiye ku ijambo Imana yavuze ngo ‘ n’iyo wabwira umusozi ngo ‘mva imbere ukabyizera wahava.’’
Ibitangaza byambayeho byahinduye byinshi ku buzima bwanjye. Mama yahise akizwa. Ni umu katolike , yanywaga inzoga agasinda agakora ibintu nk’ibyo, ariko ubu yarabiretse ni umu methodiste, akorera Imana. Murumuna wanjye ni umu methodiste ni umuririmbyi, ibintu nk’ibyo. Nanjye ndakomeje mu itorero rya Ebenezel ndi umwinginzi , n’indi mirimo Umwami anshoboje ndayikora.
Nsoza, ndashaka kubwira Abanyarwanda basoma ubu buhamya ku ibyishimo.com cyane cyane abakristo, icyo nshaka kubabwira ni uko ikigeragezo kitarimo igihano, byanga byakunda gikurikirwa n’imigisha. Ndashaka kubwira bene abo bazi ko bafite ibyo bigeragezo bitari ibyo bikururiye bihangane bagume mu mwanya wabo kuko ingororano zabo ziri inyuma. ”
Kanda hano usome igice cya mbere cy’ubu buhamya :
Kanda hano usome igice cya kabiri cy’ubu buhamya :
Niba nawe ushaka kutugezaho ubuhamya bwawe ngo tubugeze ku bandi bubashe kubagaruramo ibyiringiro barusheho kwizera imirimo Imana ikora , twoherereze ubuhamya bwawe kuri Email yacu ariyo [ info @ibyishimo.com ] cyangwa uduhamagare kuri 0788 35 56 38 .
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Valantin Twiringiyimana


text:
Nyanza: Abayobozi b’indashyikirwa begukanye ibihembo by’ishimwe
Kuva ku rwego rw’imidugudu kugeza ku rwego rw’akarere ka Nyanza abayobozi babaye indashyikirwa mu mirimo bari bahamagariwe gukora bahawe ibihembo bitandukanye byo kubashimira ko bitaye ku kazi kanoze.
Ibi bihembo byatanzwe hakurikijwe uko aba bayobozi bakoze mu mwaka ushize w’imihigo ya 2012-2013 nk’uko Murenzi Abdallah umuyobozi w’akarere ka Nyanza wabiteguye afatanyije n’inama Njyanama y’aka karere abivuga.
Muri buri kagali umukuru w’umudugudu wagaragaje ko yabaye indashyikirwa muri bagenzi be yahawe igare abasigaye ntibagira icyo bahabwa.
Ku rwego rw’utugali 51 tugize akarere ka Nyanza uwitwa Mugabo André uyobora akagali ka Rwesero mu murenge wa Busasamana wenyine niwe wahembwe amafaranga ibihumbi ijana hiyongereyeho n’icyemezo cy’ishimwe.
Â
Uyu yahembewe kuba mu kagali ke hagaragaramo udushya dutandukanye kandi si ubwa mbere ahawe ibihembo nk’ibi kuko na mbere ubwo yayoboraga akagali ka Kiruli ko mu murenge wa Mukingo mu karere ka Nyanza yigeze kwegukana ibihembo by’uko agaragara nk’indashyikirwa mu bandi bakozi bakora akazi nk’ako akora.
Mu mirenge 10 igize akarere ka Nyanza naho hahembwe uwitwa Mbarubukeye Vedaste uyobora umurenge wa Busoro aho yakoze akazi katoroshye ko kuvana uyu murenge ku mwanya wa 8 akawugeza ku mwanya wa mbere mu mihigo y’umwaka wa 2012-2-13. Mu bihembo byahawe uyu muyobozi ni amafaranga ibihumbi 150 by’u Rwanda n’icyemezo cy’ishimwe ry’uko yakoze akazi kanoze.
Â
Undi wegukanye ibihembo ni Kayijuka John usanzwe ari umunyamabanga Nshingwabikorwa w’Akarere ka Nyanza wahawe amafaranga ibihumbi 200 y’u Rwanda hamwe n’icyemezo cy’ishimwe.
Kayijuka John yagaragaje ko ari umukozi ushoboye guhuza imirimo ikorerwa ku rwego rw’akarere kandi abikorana ubwitange budasanzwe aho byabaga ngombwa ko akora amasaha y’ikirenga ariko agamije kuzamura iterambere ry’akarere ka Nyanza.
Ubwo uyu muyobozi yahabwaga ibi bihembo ntibyatunguranye kuko abo bakorana nawe ba hafi na hafi bahamije ko umurava n’ubwitange bye byari ibyo gushimirwa. Ariko ku ruhande rwe yasobanuye ko abo bakorana bagize uruhare runini mu kugira ngo ibyo bihembo abyegukane mu bandi.
Umuyobozi w’akarere ka Nyanza Murenzi Abdallah yagize icyo avuga kuri ibi bihembo byatanzwe ku rwego rw’akarere ka Nyanza asobanura ko bishingiye ku musaruro buri mukozi yagiye agaragaza mu kazi ashinzwe gukora. Ku bwe ngo ibi bihembo byahawe abari babikwiye.
Yibukije abahawe ibyo bihembo gukomeza gutanga umusarusro ndetse bakarushaho kimwe n’uko abatagize ibyo babona nabo yabasabye kwiminjiramo agafu kugira ngo bose bafatanyirize hamwe guteza imbere akarere ka Nyanza ndetse n’igihugu cyose muri rusange.
Â


text:
Kenshi usanga ba bakobwa batangarirwa na benshi ko ari beza ku buranga n’ubwo nta we uba uzi uko bameze imbere ku mutima, batinda kubaka ingo, kandi ubona nta kintu babuze. Aha Rwandapaparazzi.rw twabakusanyirije bimwe mu bishobora gutuma umukobwa utangarirwa na benshi ku buranga ashobora kumara igihe kirekire yarabuze umuvana iwabo. 1.Kubatinya: Umukobwa uteye neza, usa neza ku isura, mbese wawundi uca ...Read More »
Gushaka Umukunzi
Dore Ibikorwa by’ Indashyikirwa bikorwa n’ umusore hamwe n’ umukobwa bakundana by’ ukuri “REBA HANO”
Mu rukundo rw’abantu babanye neza, usanga hari ibintu umwe akorera undi atabisabwe ndetse adategereje ibihembo kuko biba bisa nkaho kugira icyo akorera mugenzi bimeze nko kucyikorera we ubwe. Abakundana bya nyabyo usanga badategereza iminsi mikuru cyangwa ibirori ngo babone kugaragaza ibyiyumviro cyangwa impano zabo ahubwo babikora uko babonye uburyo kose. Inkuru ya Huffington Post igaragaza ibyo inzobere mu bijyanye n’imibanire ...Read More »
Nyuma y’ igihe kirekire yarabigize ibanga Christopher yatangaje ko afite umukunzi bamaranye imyaka 3 “REBA HANO”
Umuririmbyi Muneza Christopher wavuzwe mu rukundo n’abakobwa batandukanye ariko ntiyerure ko yaba ari mu rukundo, kuri ubu yahishuye ko imyaka irenga itatu akundana n’umukobwa utifuza kwisanga muri rubanda. Christopher akunzwe cyane mu ndirimbo ‘isezerano’ aherutse gushyira hanze yavuzwe mu rukundo na Miss Akiwacu Colombe usigaye utuye mu Bufaransa.Aba bombi umubano wabo bakomeje kuwuhisha ndetse buri wese akumvikanisha ko ari ubushuti ...Read More »
Mukobwa Dore Uburyo uzamenya ko umuhungu mukundana ntacyo azakugezaho murukundo rwanyu “INKURU”
Ibintu bikunze kubabaza mu buzima, ni ukugira umukunzi mutajya inama, rimwe na rimwe ukaba ushaka icyabateza imbere we yibereye mu bintu byo kwishimisha igihe cyose. Niba uri umukobwa ufite umukunzi udatekereza ejo hanyu hazaza, ushaka ubuzima bworoshye gusa; dore bimwe mu biranga imyitwarire ye nk’uko tubikesha urubuga Metro rwo mu Bwongereza. 1. Muhura mugiye gukora imibanano mpuzabitsina gusa Mukobwa, nubona ...Read More »
Ibintu 10 by’ingenzi abahungu bagira bishobora gukurura abakobwa bose babareba bigatuma babifuza cyane “REBA HANO”
Abagabo ni bamwe mubantu batagorana ndetse bataruhanya, kuribo iyo bagiye guhitamo umukobwa bakundana bo usanga batareba ibintu byinshi, kuba umukobwa asa neza umurebeye inyuma ndetse anafite umutima mwiza bishobora kumuhaza nyamara mugihe abakobwa bo bareba utuntu twinshi iyo bagiye guhitamo umuhungu bakundana. Nawe nk’umuhungu ujya wibaza uti ese ni ibiki byakurura umukobwa bigaragarira amaso kuri wowe! gusa ugomba kuzirikana ko ...Read More »
Dore ikizaguhamiriza ko umukobwa mugiye gukorana imibonano mpuzabitsina ari isugi “INKURU IRAMBUYE”
Ni kenshi humvikana abantu bagenda bibaza ku bakobwa b’amasugi (batarakora imibonano mpuzabitsina na rimwe) bavuga ko kubamenya bigoye cyane ko hari n’abo mubikora ukamwibeshyaho nyamara atari isugi. Mu gushaka kumenya ukuri kw’ibi, bwiza.com yagerageje kubakusanyiriza bimwe mu bintu byakwereka ko umukobwa mugiye gukorana imibonano mpuzabitsina ari isugi. Ubusanzwe, umukobwa w’isugi mbere yo gukora imibonano mpuzabitsina bwa mbere hari bimwe mu ...Read More »
Waba ushaka kwigarurira umutima w’ umukobwa mukundana ? Kora ibi bintu wirebere ukuntu akwimariramo wese” REBA HANO”
Abakobwa bose aho bava bakagera bakunda umuhungu ubitaho ndetse ibi akenshi usanga bikunda gutsinda abahungu bamwe na bamwe bikabaviramo kubengwa bagatekereza ko nta gikundiro bagira ahubwo ari ukutamenya uburyo bwiza bwo gufata abakunzi babo neza. Ibi ni ibintu ushobora gukorera umukobwa mukundana agahora agukunze ukagira ngo wamwibaburiyeho. 1. Niba uri umusore, icya mbere ugomba kumenya ni uko abakobwa hafi ya bose ...Read More »
Ibikorwa bito bituma ushengurwa no kubaho nta mukunzi ugira kandi utanze gukunda “INKURU IRAMBUYE”
Gukunda no gukundwa ni kimwe mu bintu bituma ubuzima burushaho kuryoha, ntibisobanuye ariko ko kugira umukunzi ari itegeko, kutamugira bikaba guca inka amabere. Hari abatagira abakunzi ku bw’impamvu batagizemo uruhare, abandi bikaba amahitamo yabo, gusa waba warabihisemo cyangwa byarakugwiririye, hari igihe kigera ukakira ubuzima ubayemo. Urubuga Cosmopolitan rugaragaza ko ariko nubwo waba waramaze kwakira ubuzima bwo kubaho wenyine, hari ibintu ...Read More »
Itandukaniro riri hagati y’abagore bafite ikibuno kinini n’abafite igito mu gihe cy’imibonano mpuzabitsina
Mu nzira, mu tubari, mu kazi, mu mihanda n’ahandi hantu hensi hakunda guhurira abantu benshi, baba bahuje umubambi cyangwa batawuhuje usanga hari byinshi bagenda bagarukaho cyane cyane amafaranga,ubuzima,politike,ubukungu,… gusa ntibanashobora kwirengagiza urukundo, urukundo rero rujyana n’impaka nyinshi bamwe bahita bitsa kubijyanye n’ubuzima bw’imyororokere ndetse yewe ntibasiga n’ibijyanye no gutera akabariro, iyo bigeze kuri iyi ngingo rero havugwa byinshi. Uyu munsi ...Read More »
Meddy Nyuma y’ Igihe Kirekire Avugako Ari Gutereta Umukobwa Bitaracamo Kurubu Yamushyize Hanze “REBA AMAFOTO”
Munkuru yacu ihereka yavugaga ko Meddy yari yaciriye amarenga Abafana be, abereka Umukunzi we. mu mashusho yagaragaye kurukuta rwe rwa Instagram uyu mukobwa yamwerekanye asa nuwinjira mumodoka, nubwo iyi Video itatinze kurukuta rwa Meddy. Meddy murabyibuka ubwo aheruka mu Rwanda yatangaje ko afite umukobwa bafitanye ubucuti ,ariko ngo si Umunyarwanda n’ubwo bwose icyo gihe yavugaga ko bitarajya muburyo neza. ati ...Read More »


text:
Mu ijambo yagejeje ku bari bitabiriye uyu muhango Mary Asiimwe ushinzwe abakozi muri MTN Rwanda yavuze ko gukura kw'iterambere ry'umugore n'iterambere ari ibintu bifatanye.
Yagize ati "Abagore bafite ubushobozi bwo kubonera ibisubizo ibibazo bivuka mu bice batuyemo ndetse no kubirinda. Mu gukorera hamwe, abagore bashobora kuba imbaraga zikomeye z'impinduka nziza. Dukeneye gukora no gufatanya tukazamurana."
Abagize KOTUKA bagaragaje ko banejejwe n'inkunga MTN yabahaye
Koperative Tuzamurane Kanama ifasha abagore bafite ubumuga kwinjira mu buzima bw'ubukungu ndetse no kubana n'abandi ngo barusheho kwiteza imbere.
Perezida wa KOTUKA , Nzabanzimana Jean d'Amour yagize ati "Turashimira cyane ubufasha bwa MTN. Bizadufasha kuzamura urwego Koperative yacu igezeho maze tugaragaze impinduka mu buzima bwacu atari ubw'abagore gusa ahubwo n'abana babo n'imiryango."
Uwavuze mu izina ry'ubuyobozi bw'akarere ka Rubavu ni umunyamabanga Nshingwabikorwa w'umurenge wa Kanama washimiye cyane MTN ku buryo idahwema guteza imbere no kongerera ingufu abanyarwanda
Yagize ati " Kongerera imbaraga abagore si ukubafasha mu mutungo no mu mahugurwa gusa. Ni ukubafasha guhindura uko babayeho nabo bibafasha guhindura aho baba n'abo babana."
Ubuyobozi bw'umurenge nabwo bwashimiye MTN Rwanda kuri iyi nkunga
Jeannette Muhire Kagaba umuhuzabikorwa w'abafite ubumuga mu karere ka Rubavi we yagize ati "Turashimira cyane MTN ku mpano n'ubufasha bahaye abafite ubumuga. Ndizera ko iyi mpano izaba nk'isoko y'ibitekerezo byinshi bizabafasha muri byinshi"
Ku isi yose umunsi Mpuzamahanga w'abagore wizihizwa ngo abagore barebere hamwe ibyiza bamaze kugeraho ndetse ngo banarebe uko barushaho gukora neza.


text:
‘Ihane, uzakomeze abavandimwe bawe’
PETERO yararize cyane igihe yari amaze kwihakana Yesu. Nubwo iyo ntumwa yagombaga guhatana kugira ngo yongere guhagarara neza mu buryo bw’umwuka, Yesu yashakaga kuyikoresha kugira ngo ifashe abandi. Ni yo mpamvu Yesu yamubwiye ati “numara kwihana, [cyangwa “kugaruka”] uzakomeze abavandimwe bawe” (Luka 22:32, 54-62). Petero yaje kuba umwe mu bari inkingi z’itorero rya gikristo ryo mu kinyejana cya mbere (Gal 2:9). Mu buryo nk’ubwo, umuntu wigeze kuba umusaza w’itorero ashobora kongera kuba we, kandi akabonera ibyishimo mu gukomeza mu buryo bw’umwuka abo bahuje ukwizera.
Hari abahoze ari abagenzuzi mu itorero maze bamburwa inshingano, kandi ibyo bishobora kuba byaratumye bumva ko nta cyo bamaze. Julio * wamaze imyaka 20 ari umusaza muri Amerika y’Epfo yagize ati “gutegura za disikuru, gusura abavandimwe, no gusura abagize itorero mu rwego rwo kuragira umukumbi, ahanini ni byo nahugiragamo. Mu kanya nk’ako guhumbya byarancitse, nsigara numva ndi imburamukoro. Muri make, numvaga narihebye.” Muri iki gihe, Julio yongeye kuba umusaza.
“MUJYE MUBONA KO ARI IBINTU BISHIMISHIJE RWOSE”
Umwigishwa Yakobo yaranditse ati “bavandimwe, nimuhura n’ibigeragezo bitandukanye, mujye mubona ko ari ibintu bishimishije rwose” (Yak 1:2). Yakobo yerekezaga ku bigeragezo biterwa no gutotezwa, no kuba tudatunganye. Yavuze ibirebana n’irari rishingiye ku bwikunde, kurobanura ku butoni n’ibindi (Yak 1:14; 2:1; 4:1, 2, 11). Iyo Yehova aduhannye, bishobora kutubabaza (Heb 12:11). Ariko ibigeragezo nk’ibyo ntibigomba kutuvutsa ibyishimo.
Niyo twaba twarambuwe inshingano mu itorero, tuba tugifite uburyo bwo kugaragaza ko dufite ukwizera gukomeye kandi ko dukunda Yehova. Nanone kandi, dushobora gutekereza ku mpamvu yatumaga dusohoza iyo nshingano. Ese byari ku bw’inyungu zacu, cyangwa twari twarifuje iyo nshingano bitewe n’urukundo dukunda Imana no kuba twemera ko itorero ari iryayo kandi ko rikeneye kwitabwaho (Ibyak 20:28-30)? Abantu bahoze ari abasaza bakomeza gukora umurimo wera bishimye, bagaragariza bose, hakubiyemo na Satani, ko bakunda Yehova by’ukuri.
Igihe Umwami Dawidi yahanwaga bitewe n’ibyaha bikomeye yari yakoze, yemeye igihano maze arababarirwa. Yararirimbye ati “hahirwa uwababariwe ukwigomeka kwe, icyaha cye kigatwikirwa. Hahirwa uwo Yehova atabaraho ikosa, kandi ntagire uburiganya muri we” (Zab 32:1, 2). Igihano cyagoroye Dawidi, kandi nta gushidikanya ko cyatumye arushaho kuba umwungeri mwiza w’abari bagize ubwoko bw’Imana.
Incuro nyinshi, abavandimwe bongera kuba abasaza baba abungeri beza kurusha uko bari bameze mbere. Umwe mu basaza nk’abo yagize ati “ubu narushijeho kumenya uko nafasha abakora amakosa.” Undi musaza yaravuze ati “ubu mfatana uburemere inshingano mfite yo gufasha abavandimwe.”
ESE USHOBORA KUGARUKA?
Umwanditsi wa zaburi yaranditse ati “[Yehova] ntazahora atugaya” (Zab 103:9). Ku bw’ibyo, ntitwagombye gutekereza ko Imana itazongera kwiringira umuntu wigeze gukora icyaha gikomeye. Uwitwa Ricardo wamaze imyaka myinshi ari umusaza akaza kwamburwa iyo nshingano, yagize ati “numvaga mbabajwe cyane n’amakosa yanjye. Kuba narumvaga ntakwiriye byambuzaga kugaruka ngo nongere kuba umusaza mfashe abavandimwe, kandi ibyo byamaze igihe kirekire. Numvaga ntari kuzongera kuba umuntu wiringirwa. Ariko kubera ko nkunda gufasha abandi, nigishaga abantu Bibiliya, ngatera abavandimwe inkunga ku Nzu y’Ubwami kandi nkajyana na bo mu murimo wo kubwiriza. Ibyo byatumye nongera kwigirira icyizere, none ubu nongeye kuba umusaza.”
Kubika inzika bishobora gutuma umuvandimwe atongera kuba umusaza. Ibyiza ni ukwigana Dawidi umugaragu wa Yehova, wahunze Umwami Sawuli wamugiriraga ishyari. Dawidi yanze kwihorera, ndetse n’igihe yabonaga uburyo bwo kubikora (1 Sam 24:4-7; 26:8-12). Igihe Sawuli yagwaga ku rugamba, Dawidi yaramuririye, avuga ko we n’umuhungu we Yonatani bari “abanyagikundiro bashimisha” (2 Sam 1:21-23). Dawidi ntiyigeze abika inzika.
Niba wumva ko warenganyijwe cyangwa hakaba hari uwakumvise nabi, ntukabike inzika. Urugero, igihe William wari umaze imyaka igera kuri 30 ari umusaza mu Bwongereza yamburwaga inshingano, yarakariye bamwe mu basaza. Ni iki cyafashije William kongera kubona ibintu mu buryo bushyize mu gaciro? Yagize ati “gusoma igitabo cya Yobu byanteye inkunga cyane. Niba Yehova yarafashije Yobu kubana amahoro na ba bagenzi be batatu, ntiyari kurushaho kumfasha kugira ngo mbane amahoro n’abasaza b’Abakristo!”—Yobu 42:7-9.
YEHOVA AHA IMIGISHA ABONGERA KUBA ABUNGERI
Niba warahisemo kureka inshingano yo kuragira umukumbi w’Imana, byaba byiza usuzumye impamvu yabiguteye. Ese byatewe n’ibibazo wari ufite wumvaga bikurenze? Ese hari ibindi bintu wahaye agaciro kenshi kurushaho mu mibereho yawe? Waba se waraciwe intege no kudatungana kw’abandi? Icyaba cyarabiguteye cyose, jya wibuka ko igihe wari umusaza ari bwo washoboraga gufasha abandi cyane kurushaho. Disikuru zawe zarabakomezaga, urugero wabahaga rukabatera inkunga, kandi kuba warabasuraga mu rwego rwo kuragira umukumbi byabafashaga kwihanganira ibigeragezo. Umurimo wakoraga uri umusaza wizerwa washimishaga umutima wa Yehova, ndetse n’uwawe.—Imig 27:11.
Yehova yafashije abagabo benshi kongera kugira ibyishimo n’icyifuzo cyo kuyobora itorero. Niba wararetse inshingano yo kuba umusaza cyangwa ukaba warayambuwe, ushobora kongera ‘kwifuza inshingano yo kuba umugenzuzi’ (1 Tim 3:1). Pawulo ‘ntiyahwemye gusenga’ asaba ko Abakristo b’i Kolosayi buzuzwa ubumenyi nyakuri bw’ibyo Imana ishaka, kugira ngo ‘bagende nk’uko bikwiriye imbere ya Yehova, bityo babone uko bamushimisha mu buryo bwuzuye’ (Kolo 1:9, 10). Niba warongeye kuba umusaza, jya usaba Yehova aguhe imbaraga, kwihangana n’ibyishimo. Muri iyi minsi y’imperuka, abagize ubwoko bw’Imana bakeneye abungeri buje urukundo bo kubafasha mu buryo bw’umwuka. Ese ufite ubushobozi n’ubushake byo gukomeza abavandimwe bawe?
^ par. 3 Amazina amwe n’amwe yarahinduwe.


text:
Imana niyo yagira icyo ikora ku buzima bwawe ikagikomeza
Mbese mu buzima bwawe wiringiye iki? Ese uzirikana ko Uwiteka ari we ugira icyo akora akagikomeza? Uko byagenda kose ibyo wiyubakiye ntaho byakugeza, kuko Uwiteka niwe wenyine wagira icyo akora, akakirema yarangize akanagikomeza.
Imana ni yo yonyine ifite icyo yakora ku byo uri gucamo ibyo aribyo byose, ni nayo ifite ubushobozi bwo kugira icyo irema niyo kitaba kiriho. Nubwo ubumenyi bwo mu isi bwakwanzura ko nta gishoboka, Imana yakirema.
Imana yabasha guhamagara ikintu kitariho nkaho kiriho. Ikindi kintu kiza ni uko iyo Imana imaze kukirema ntabwo yemera ko gihungabanywa n’umuyaga wose ahubwo iragikomeza. Nshuti nkwifurije ko Imana yagira icyo irema ku buzima bwawe, yarangiza ikagikomeza, ikakorohereza.
Uku ni ko Uwiteka avuga ari we ugira icyo akora, ari we ukirema akagikomeza, Uwiteka ni ryo zina rye, Yeremiya 33:2
Aya ni amagambo Yeremiya yanditse ariko yavuzwe n’Uwiteka. Abantu bagerageza gukora uko bashoboye ngo bagire icyo bakora, rimwe na rimwe bagashyiramo n’amanyanga ariko Uwiteka niwe ugira icyo akora. Impamvu ya mbere ishimishije ni uko nubwo cyaba kidahari Imana ifite ubushobozi bwo gufata ikintu kitariho ikakirema abantu bakakibona.
Mu buzima bw’abantu iyo bahuye n’ikibazo, bashakisha uko bakikuramo, bakabeshya, baba bashaka akazi bagakoresha amanyanga ngo bakagereho, banakageramo bakakamo mu kubeshya.
Umuntu agafata ubuzima bwe agashyiraho umusingi witwa ikinyoma, ariko iyo ugeze hejuru nibwo umenya ko wibeshye kuko biba bimeze nko kubaka inzu yawe ku musenyi, ariko ndakubwiza ukuri ko Imana niyo igira icyo ikora, nubwo mu maso y’abantu cyaba kidafatika, ariko iyo ari yo yagikoze, ikakirema ishyiramo umusingi mwiza kandi ikiha inshingano zo kugikomeza kuko irabishoboye.
Nkwifurije ko Imana yagira icyo ikora ku buzima bwawe, niba kidahari ikireme kandi igikomeze, ubyizere mu izina rya Yesu, Amen.


text:
Minisiteri y’uburezi irasaba buri wese kurwanya icyo ari cyo cyose cyabuza umwana w’u Rwanda kwiga, igashishikariza ababyeyi kurushaho gukundisha abana ishuri no kwirinda ibishuko ingeso mbi zibaganisha mu biyobyabwenge n’ubusambanyi.
Intara y’u Burengerazuba ituwe n’abaturage basaga 2,476,943 niyo iza ku mwanya wa mbere mu kugira abantu bakuru (guhera ku myaka 15 kuzamura) batazi gusoma no kwandika.
Minisitiri w’Urubyiruko Rosemary Mbabazi, ahamya ko amashuri atanga ubumenyi bukenerwa ariko ko umuntu akenera izindi ndangagaciro atayakuramo zituma avamo umuntu muzima.
Mugwaneza Arthur ni umwe mu bahamya ko umwana wananiranye ashobora kwisubiraho agasubiza ubuzima bwe ku murongo kugeza n’aho atsinda neza.
Abarezi b’abana mu midugudu ya SOS irera impfubyi, bavuga ko badashobora gushaka abagabo kugeza barangije ubuzima bwo ku isi.
Umunyamabanga wa Leta muri Minisiteri y’uburezi ushinzwe Amashuri abanza n’ayisumbuye, Munyakazi Isaak, yatangaje ko abanyeshuri batsinze ibizamini bisoza amashuri abanza, n’icyiciro rusange cy’ayisumbuye bamaze guhabwa amashuri bazigamo.
Nyuma yuko abarimu bakosora ibizamini bya Leta bahembwe bitinze kandi bararangije gukora akazi uko babisabwa, bavuga ko byaba byiza ubutaha bahembwe mbere yo gukosora.
Abasenateri bagize komisiyo y’Imibereho myiza y’Abaturage, uburenganzira bwa Muntu n’Ibibazo by’Abaturage banenze urwego ubushakashatsi bukiriho mu Rwanda basaba Minisiteri y’uburezi kubuzamurira ubushobozi.
Ikigo cy’igihugu gishinzwe uburezi (REB) kiratangaza ko uburyo busanzwe bukoreshwa mu kureba amanota y’ibizami bya Leta butahindutse, aho umuntu ashobora gukoresha ubutumwa bugufi cyangwa agasura urubuga rwa REB akareba amanota y’umwana.
Minisiteri y’Uburezi MINEDUC, iratangaza ko amanota y’abanyeshuri bakoze ibizami bya Leta bisoza amashuri abanza, ndetse n’abakoze ibizami bisoza icyiciro rusange cy’amashuri yisumbuye, azasohoka kuri uyu wa kabiri tariki ya 9 Mutarama 2018.
Ubucucike mu mashuri abana buri mu bwatumye abanyeshuri bagera ku 21 bava mu ishuri, nk’uko bitangazwa na Minisiteri y’Uburezi (MINEDUC).
Ubuyobozi bw’Ikigo gishinzwe Igororamuco (NRS) butangaza ko mu mujyi wa Kigali hagaragara abana benshi bata ishuri bakirirwa batoragura inyuma bishaje bita “Injyamani”.
Guhera mu mwaka wa 2018 Ikigo cy’igihugu gishinzwe guteza imbere imyuga n’ubumenyingiro (WDA) kizatangira kubaka amashuri y’imyuga agezweho mu gihugu.
Valeria Kanakuze yahoraga yicuza icyatumye atarakandagiye mu ishuri kugira ngo asohoze inzozi yakuranye zo kuba umuganga cyangwa umwarimu.
Mu gihe integanyanyigisho mu burezi bw’abana b’incuke yari mu Kinyarwanda gusa, kuri ubu hamaze gusohoka indi nteganyanyigisho iri mu rurimi rw’Icyongereza, izafasha abiga ku buryo mpuzamahanga, abashakashatsi n’abaterankunga mu bijyanye n’uburezi.
Abanyeshuri bo mu Kagari ka Kigenge mu murenge wa Nzahaha barishimira ko batazongera gukora urugendo rurerue n’amaguru bajya kwiga.
Ubuyobozi bw’ikigo cy’u Rwanda cy’igororamuco butangaza ko ikigo ngororamuco cy’abakobwa b’inzererezi kigiye gutangira kubakwa bidatinze.
Abanyeshuri biga mu rwunge rw’amashuri rwa Rambura Filles, barahamya ko baciye ukubiri no kunywa amazi mabi kuko bashyikirijwe na Ecobank ikigega kizajya kiyayungurura bagahita bayanywa.
Umunyamabanga wa Leta muri Minisiteri y’Uburezi (MINEDUC), Isaac Munyakazi ushinzwe amashuri abanza n’ayisumbuye yagaragaje ingengabihe y’umwaka w’amashuri wa 2018.
Ubuyobozi bwa Kaminuza ya Kibungo izwi nka UNIK, iherereye mu Karere ka Ngoma butangaza ko uko imyaka igenda ishira abanyeshuri bayigamo bagenda bagabanuka.
Abanyeshuri barangije kwiga ubukanishi mu ishuri ryigenga rya EMVTC Remera muri Gasabo bemeza ko butanga akazi gahoraho kandi kinjiza amafaranga vuba.
Umuryango SOS Rwanda, utangaza ko mu bihano ababyeyi n’abarezi bahanisha abana, harimo ibigaragaramo kubahohotera no kubabuza uburenganzira.
Mu mwaka wa 2011, Kayitesi Immaculée wari ufite imyaka 48 y’amavuko yongeye gusubira ku ntebe y’ishuri kugira ngo abashe kurangiza icyiciro cya kabiri cya Kaminuza.
Kaminuza yigenga ya Kigali (ULK) irasabwa kongera ingufu mw’ikoreshwa ry’ikoranabuhanga mu myigishirize cyane ko ari cyo cyerekezo igihugu gishaka.
Harindintwari Claude warangije amashuri y’ubumenyingiro mu ishuri rya VTC Gacuriro, avuga ko mu gihe cy’umwaka umwe amaze akora yinjije Miliyoni 15Frw.
Abanyeshuri biga Farumasi muri Kaminuza y’u Rwanda bavuga ko bagorwa no kubona aho bimenyerereza umwuga kuko nta nganda zikora imiti zihari.
Minisiteri y’uburezi (MINEDUC) ivuga ko umubare w’abanyeshuri ugenda wiyongera uko imyaka igenda ishira, kubera ingamba zitandukanye guverinoma igenda ishyiraho.
Ubuyobozi bw’ishuri ribanza rya New Vision ry’i Huye bwiyemeje gushyiraho umuganga uzajya avurira abana ku ishuri, kuko ngo hari abana barwara ntibitabweho batashye.
Kaminuza y’Abadivantiste y’Afurika yo hagati (The Adventist University of Central Africa/ AUCA) yadohoye amabwiriza akarishye y’imyambire ku bakobwa ariko basabwa kwambara bakikwiza.
Abana bafungiye muri Gereza y’abana ya Nyagatare bishimira kuba bahabwa amasomo nk’abandi none bakaba bari no gukora ibizamini bisoza amashuri abanza.


text:
Karongi : Urubyiruko rurasabwa kurangwa n’indangagaciro z’umuco Nyarwanda no kwiyubaha
Muri iki gihe u Rwanda rwitegura kwizihiza umunsi mukuru wo kwibohora usanzwe uba ku wa 4 Nyakanga, Ubuyobozi bw’Akarere ka Karongi buributsa urubyiruko ko ntawakubaka igihugu adafite ubuzima bwiza bityo More...
URUBYIRUKO RUFITE INSHINGANO YO KURINDA IBYAGEZWEHO
Urubyiruko rwari mu nteko rusange Nyagatare. Gufasha urubyiruko kwihangira imirimo hagamijwe ko rwiteza imbere niyo ntego akarere ka Nyagatare gafite. Gusa ariko narwo ngo rwiteguye gukomeza kubumbatira umutekano More...
Urubyiruko rurasabwa kubungabunga ibimaze kugerwaho mu myaka 20 ishize
Umuyobozi w’ingabo mu turere twa Karongi na Rutsiro, Lieutenant Colonel John Karega, arashishikariza urubyiruko kubumbatira umutekano w’iterambere igihugu kimaze kugeraho kugira ngo hatagira uzongera More...
Rutsiro : Inteko rusange y’urubyiruko yarebeye hamwe ibyagezweho n’ibiteganyijwe
Urubyiruko ruhagarariye urundi Inteko rusange y’Inama y’Igihugu y’urubyiruko mu karere ka Rutsiro yateranye tariki 30/06/2014, abayitabiriye barebera hamwe ibyagezweho muri uyu mwaka ushize More...
Huye: Hari byinshi urubyiruko rwishimira u Rwanda rwagezeho mu myaka 20 yo kwibohora
Abitabiriye inteko y’urubyiruko Mu byo urubyiruko rwo mu murenge wa Tumba ho mu Karere ka Huye rwishimira byagezweho mu myaka 20 yo kwibohora, harimo umutekano, kutavangura Abanyarwanda, n’ibindi bikorwa More...
Nyagatare: Ibiyobyabwenge bya miliyoni zisaga 4 nibyo byangijwe
Kuri uyu wa 11 Kamena, 2014 mu mudugudu wa Barija A akagali ka Barija umurenge wa Nyagatare hamenwe ibiyobyabwenge birimo inzoka ya Kanyanga n’izindi z’inkorano nka Muriture, izo mu mashashi ndetse More...


text:
Ushobora kwibaza impamvu abagore barira cyangwa bataka mu gihe cyo gutera akabariro kikakuyobera. Hari abumva ko byanze bikunze umugore agomba gutaka nk’uburyo bugaragaza ko yishimye atabikora bagatekereza ko afite ikibazo.
Ushobora kwibaza impamvu abagore barira cyangwa bataka mu gihe cyo gutera akabariro kikakuyobera. Hari abumva ko byanze bikunze umugore agomba gutaka nk’uburyo bugaragaza ko yishimye atabikora bagatekereza ko afite ikibazo.
Twifashishije imbuga za internet zitandukanye zandika inkuru zijyane n’urukundo n’imibanire, ngo gutaka k’umugore mu gihe atera akabariro gusobanuye byinshi.
1.Ikimenyetso cy’uko yishimye
Impamvu ya mbere ituma umugore arira cyangwa ataka mu gihe cyo gutera akabariro, ngo ni ibyishimo birenze aba yagize. Ibyishimo umugore agira iyo aryohewe n’imibonano mpuzabitsina ngo biba bimeze nk’iyo umuntu akoze mu mazi y’akazuyazi. Icyo gihe rero ngo ibyishimo umugore agira mu gikorwa cy’imibonano mpuzabitsina bishobora kumutera amarangamutima atateguye.
2. Ikimenyetso cy’ububabare
Ngo hari ubwo umugore arira bitewe n’uburibwe arimo guhura nabwo muri icyo gikorwa wenda bitewe n’imbaraga zakoreshejwe bigatuma atamererwa neza, icyo gihe umugore ataka kimwe n’uba wishimiye icyo gikorwa, nyamara atari ko bimeze.
3. Ni uburyo bwo kugabanya umunaniro ukabije
Hari ubwo kugira ngo umugore yiyibagize ibibazo yiriwemo byamutesheje umutwe ahitamo gutaka mu gihe cy’imibonano mpuzabitsina kugira ngo nibura arebe ko ibitekerezo bye byajya muri icyo gikorwa akava mu byamutesheje umutwe umunsi wose.
Gutaka cyangwa se kurira bimufasha gusohoka muri ibyo bintu bimutesha umutwe akinjira mu gikorwa nyir’izina .
4. Gushaka gushimisha umugabo
Abahanga bemeza ko bibabaza gukorana imibonano mpuzabitsina n’umuntu utavuga. Icya mbere ngo uhita ucika intege ukumva ko atabyishimiye cyangwa se ko ukoze ubusa.
Kugira ngo abagore rero birinde ibyo bintu, ngo bashobora no gukora ibishoboka byose bagataka kugira ngo bereke abo bari gukorana imibonano mpuzabitsina ko bishimye.
5. Gutaka ni uburyo bwo kuyobora igikorwa
Burya ngo bitewe n’uburyo umugore atakamo igihe atera akabariro n’uwo babikorana, ngo biha umugabo icyerekezo, uburyo ndetse n’umuvuduko agomba gukoresha ngo bigende neza kurushaho.
Icyo gihe ngo iyo umugore yari mu byishimo, umugabo ahindura agakora mu buryo butamushimishije (umugore), ngo ashobora guhindura uko yatakaga ukabyumva ko atishimye ukabikosora atiriwe akubwira ngo kora utya.
6. Kwihutisha igikorwa ngo kirangire
Buriya ngo gukora imibonano mpuzabitsina unaniwe, bituma imara igihe kirekire ku buryo umugore ashobora gusaba umugabo we kubihagarika. Gusa ngo abagore bamwe bataka kugira ngo umugabo akore imibonano mpuzabitsina vuba arangize baruhuke.
7. Ni ikimenyetso cy’ubwoba
Ikindi kintu gishobora gutuma umugore ataka ngo ni ubwoba. Umugore ashobora kugirira ubwoba uwo bagiye gukorana imibonano mpuzabitsina maze bigatuma akora icyo gikorwa ataka.
8. Bishobora guterwa n’uko umuntu aremye
Iyo umuntu arimo gukora imibonano mpuzabitsina umubiri hari imisemburo ukora itandukanye maze amarangamutima y’umuntu akazamuka akaba yanarira ariyo mpamvu hari n’abarira amarira akaza.
Bruce MUSHUMBA
Ibitekerezo
umukobwa umugore ucyeneye imboro nini knd nziza(rwogamabondo) yamvugisha nkayimuha 0780324435 Kanda hano umusubize
Ndumusore wi 20 ndifuza umukobwo twabyumwa kimwe. utarengeje imyaka 20. kd utanyinisha kuko ndabicyeneye. uwumva abyuzuze amamagare. 0728284805 ndi, igikondo, murakoze. Kanda hano umusubize
ndi umusore wi 23, ndashaka umukobwa ufit 20 cg 21, nimba afite gahunda nurukundo yambwira, tukiberumwe nambr yanjye, 0723407135 cg 0780286725 Kanda hano umusubize
Samantha wowe urihariye muburwayi. Uzajye mubaganga bagusuzumire ubuzima bwo mu mutwe.(psychothelapy) Kanda hano umusubize
Ndumukobwa Fite imyaka 23ndifusa umusore twabyumva cyimwe urihejuru yimyaka28 Kanda hano umusubize
fiy we mpamagara kuri 0736399993 Kanda hano umusubize
Ubahe? Fone Yaw ? Kanda hano umusubize
uzambugishe 0780442674 Kanda hano umusubize
wowe wavuguko twahura mbereyibyo tukaganira murakoze Kanda hano umusubize
nkeneye.na.TER.yanyu Kanda hano umusubize
Uzitonde kandi ushishoze uzamubona Kanda hano umusubize
Inama Zanyu Ninziza Zirubaka Kanda hano umusubize
Ndifuza umugore nalyohereza ukunda gucumitwa nimboro nini akananyara. Banza unsubize ndaguha number zanjye. Kanda hano umusubize
Ufite imyaka ingahe? Kanda hano umusubize
tuza abagore barahari babikundap, muguhes? Kanda hano umusubize
ndashaka umukobwa guhera kuri 26/30 nibura warangije 6 yisumbuye inzobe muremure arumurokore nakarusho 0788594209wthp Kanda hano umusubize
mubanze mushake ubwami bw' Imana nogukiranuka cuti zumusaraba. Kanda hano umusubize
Jyewe Haricyo Nkuyemope,gusa Icyonavuga Nuko Harigihe Umugabo Aba Atazi Kuba Yakuryoheza Mugihe Muri Gutera Akabariro Nabyo Bigatuma Urira Kuko Utabawatinyutse Ngo Umubwire, Kanda hano umusubize
Nibyo gusa abenci batakishwa nibyishimo nonec nkabagabo,twatandukanya dute ibyo byishimo dukurikije izo mpamvu zose Kanda hano umusubize
Murakoze inama zanyu ziratwuba ariko icyo nabivugaho harukubabara hari no kwishima kandi ibyo byose birakorwa inama nagira abagabo nuko babanza kureba impamvu iri kubitera naho mwamugaza abagore banyu. Kanda hano umusubize
ese kutarangiza vuba muri round ya 2 byaba biterwa n'iki ? Kanda hano umusubize
Nukuri Nivyiza Gufasha Abubatsi Kuko Ni Benshi Bataramenya Uko Boryohera Abo Bubakanye Kubibareba. Komera. Kanda hano umusubize
Ndumusore Nteneye Umukobwa Cg Umudamu Twakwibani Ubikeneye Nampamagare 0788545754 Kanda hano umusubize
ndumudamu,wimyaka,22,mfite,umwana,wimyaka,itatu,papawe,yapyuye,ntarabyara,,ndashaka,unyibagiza,agahinda,ndumushomeri;murakoze Kanda hano umusubize
urashaka ukuba hafi aguha care cg uwo mubana ubuziraherezo ? Kanda hano umusubize
ndi Y'uganda hamagara number 0750490140 nzishima umbipinze murakoze, Kanda hano umusubize
ndi Y'uganda hamagara number 0750490140 nzishima umbipinze murakoze, Kanda hano umusubize
Wowe Unjye Usenga Ubiture Imana Izagusubiza! Kanda hano umusubize
URASHUKA CANE? Kanda hano umusubize
Niba urumuntu muzima nakurangira musaza wanj naw yahuy nibyago 0782961323 uzvugishe Kanda hano umusubize
waba wifuza umugabo umeze ate ? so nanjye mvite imyaka 22 ngaho mba number yawe umbwire naho ubarizwa Kanda hano umusubize
uzampamagare.nkubwire.umubare.wibanga.0784262014 Kanda hano umusubize
07237 51597 Kanda hano umusubize
Nones Mada Uwo Mukunzi Ushaka Waramubonye Ngo Twisungane Konange Mfite Umwana Wimyaka 2 Kanda hano umusubize
Ufite Gahunda Mpamagara Kuri 0727154513 Kanda hano umusubize
nange fite 21 uwomudamu azanyemera nakazi ngira nzamumara agahinda yashakira kuri Tigo 0726344351 Kanda hano umusubize
Mpa Numbr Yawe Dupange Kanda hano umusubize
yooo,ihangane uzabona undi Kanda hano umusubize
ndahari, kdi namukwibagizap, kandi sinazatuma wicuza, bitekerezeho, rwose nagukunda kdi nakwitaho numwana tukamwitaho, Kanda hano umusubize
uzamvugishe 0780442674 Kanda hano umusubize
ndabashimir inkurunziz mutugezah kuk dukuram byish tutari tuz Kanda hano umusubize
Jovia Ibyo Uvuz Nibyo Kanda hano umusubize
nifuza kukuvugisha 0780442674 Kanda hano umusubize
Ariko njyewe nabonye Abagore bagera kuri80% barasakuza kubera ibyishimo Kanda hano umusubize
nonese ndabataka arukubabara kubera ari amasugi cq ndamasugi akibah? Kanda hano umusubize
ngewe nishimiye inama muduha kuko hari mutwigisha tutazi ngewe ndashaka ishuti dukundana yumukobwa utarengeje 22 kuko flte 23 uwumva ari seriye yashaka kuri Tigo 0726344351 tugakundana. Kanda hano umusubize
jew ndi umuhung ariko narabuze umukobwa twokwizerana kuburyo yozombera umufasha mwomundonsa ?tel+25768836108 Kanda hano umusubize
ndahari ukabura umufasha mpari Kanda hano umusubize
Nibyo se ko umukobwa ukoze imibonano bwambere gutaka bigaragaza ko ababara? Munsubize Kanda hano umusubize
Ark Josue? Ntabwo Wasomye Inkuru?Subiramo Usomeneza. Kanda hano umusubize
Nukuri abarikubabara Kanda hano umusubize
NDASHAKA UMUKUNZI Kanda hano umusubize
YEGO ABABARA SHUTI KUKO NIBWO ABA ABIKOZE Kanda hano umusubize
Nibyo Kuko Umukobwa Ubikoze Ubwambere Ashobora Gutaka Kuko Wibuke Ko Aba Ari Isugi.Murakoze Ni Richald Isimbi Kanda hano umusubize
Nibyo Kuko Umukobwa Ubikoze Ubwambere Ashobora Gutaka Kuko Wibuke Ko Aba Ari Isugi.Murakoze Ni Richald Isimbi Kanda hano umusubize
ndumukobwa nibyo, turababara ubudyohe bubaburenze Kanda hano umusubize
harigihe umugore. ataka. ababaye. kuko. harabasigaye. bokoreshimiti quand batarangiza vuba Kanda hano umusubize
ni modeste isugi igombakubabara kuko icigakuvgi rizagicumunwa Kanda hano umusubize
Ni byiza guhugura abantu mu bintu binyuranye.Ntabwo ari "Taboo" kuvuga ibyerekeye SEX.Ariko ibi byo GUTAKA ku bagore,ni byiza cyane kuko bishimisha abagabo.Cyokora Abagore b'abirabura bataka ni bacye cyane.Kimwe nuko badakunda Caresses na Kissing.Kissing na Caresses babikora gusa mukiri aba FIYANSE.Nyuma y'ubukwe,abagore benshi (hafi ya bose),bakubwira ko bananiwe,cyangwa bakakubwira ngo "gira vuba niryamire".Abagore b'abazungu nibo bakunda gutaka cyane.Ndetse hariyo bataka ku buryo n'abantu bari mu metero nka 30 bumva.Cyangwa bakarira cyane.Ni umuco wabo kubera ko mbere yo kubikora bategurana cyane (caresses na kissing).Ikibazo nuko abazungu basambana cyane.Usanga abakobwa hafi ya bose babana n'abasore nk'umugore n'umugabo mu rugo.Uretse ko no mu Rwanda byahageze.Usanga abakobwa benshi basigaye bishyira abahungu bakaryamana.Kera ntibyabagaho.Mujye mumenya ko Kuryamana n'uwo mutashakanye binyuze mu mategeko ari icyaha imana yanga cyane,kizatuma millions nyinshi z'abantu bazabura ubuzima bw'iteka muli paradizo.Nicyo cyaha gikomeye kizarimbuza abantu ku munsi w'imperuka wegereje,kurusha ibindi byaha.Bisigaye byitwa "gukundana".Ntabwo aribyo.Byaba byiza abantu bumviye imana kugirango bazabone ubuzima bw'iteka.Ntacyo bimaze kwishimisha akanya gato,hanyuma ukazapfa ntuzazuke ku munsi w'imperuka. Kanda hano umusubize
Kosora hariya hantu wanditse ko gushaka binyuze mu mategeko ko ari icyaha. Nta cyaha kiriho officier de l'etat civil abizi. Kanda hano umusubize
Kamanayo wazampaye adress email yawe tukzvugana ndagushima cyane uritanga cyane utanga ubutumwa ntagi nfi umuhamya ariko burya umintu ukora ibiza abantu bose baramushima Kanda hano umusubize
nibyo rwose Ubugingovbw'iteka buruta ibyo byishimo Imana itatugeneye . Mureke tubishakire mubo Imana yaduhaye. Yaduhaye umwe si abo tubonye Bose turababuzwa nka cya giti Adam yabujijwe kuryaho. Kanda hano umusubize
Ni kuki abakobwa iyo bavyaye barira iyo bari mu kwezi barira iyo banezerewe barira na gira mugire ijo mubivuzeko. Kanda hano umusubize
kamanayo impanuro zawe nurukingo rwurubyiruko Kanda hano umusubize
Abobakobwa bo Mu Rwandase bajyakubahungu batabatumiye ahubwo niba twariganyije abobazungu tuwukoreshe neza nkabo kukobo uwobabikoranye kenshininawe babana Kanda hano umusubize
muradufasha. Kanda hano umusubize
Ubwo Bushakashatsi Turabwemey Pe Muzadushakir Igtuma Umusore Cyanga Umugabo Wahoz Akora Imibonano Mpuza Bitsina Umwanya Muremur Har Aho Agera Bikagenda Agasigara Ayikora Akanya Gato Ndets Akanarangza Vuba Kanda hano umusubize
Mwiriwe Ndayisenga Deo Nejejwe no kugira ngo ngusubize ku kibazo ubajije ku mpamvu ishobora gutuma umusore wahoze akora imibonano mpuzabitsina umwanya muremure bigeraho bikarangira. Ibyo bibazo biterwa n'impamvu nyinshi zitandukanye. 1. Uwo musore hari igihe aba yarikinishije akiri umusore bikaza kumugira ngo ingaruka akuze. Uretse no kwikinisha no kureba amafilimi y'ubusambanyi cyane( Pornographie) nabyo bitera ubushake buke mu mibonano mpuzabitsina no kurangiza vuba. 2.Kugira imihangayiko myinshi nabyo bishobora gutera icyo kibazo cyo kurangiza vuba cyangwa ubushake buke 3.uburwayi bwa diyabeti, umuvuduko w'amaraso, umubyibuho ukabije (obesite). 4. Bishobora kuba ari n'uburwayi busanzwe. N.B. Kugeza ubu burwayi imiti isanzwe cyangwa amavuriro asanzwe ntabasha kubivura. Ivuriro rivura ubu burwayi ni rimwe gusa riherereye mu mujyi wa Kigali. Ni Ivuriro ry'abashinwa rivura rikoresheje imiti gakondo y'abashinwa. Iyi miti ntigira ingaruka mbi mu buzima bw'umuntu. Ukeneye gufashwa kuri ubu burwayi cyangwa ubundi burimo diyabeti, umuvuduko w'amaraso, za hepatite, igifu, kubura urubyaro n'izindi wahamagara kuri + 250787150912. Ni nayo wakoresha kuri watsapp Kanda hano umusubize
amibe nayo yabitera Kanda hano umusubize
Uyu ntabgo ari umwanya wo kwamamaza ahubwo wowe uri umukozi wabo Kanda hano umusubize
Isi?Igezekwiherezo Iyinkuru Ntamumaro Ifitiyabasomyi Kanda hano umusubize
Uretse Nokuba Ntakamaro Ninumwanda Ni Nkuko Umuntu Yajya Muri W C Agakandagira Amazirantoki Akagendagenda Yihanaguza Kumatapi Yo Muri Sallon Iwawe Kanda hano umusubize
Wowe Mwubaha rwose ntawakurenganya. Iyo niyo myumvire yawe ariko irashaje. Iyi ni inkuru igenewe abashakanye nababiteganya kugira ngo bibafashe kubaka umuryango uhamye. Kdi abayishimiye nibo musaruro wayo. Hindura imyumvire Kanda hano umusubize
nishimiye iyinkuru kdi numvise ari isomo rikomeye Kanda hano umusubize


text:
ISOMO RYA MBESE
Mwene Siraki (Sir 44, 1.9-13)
1Mureke dusingize abantu bacu b’ibyamamare, ba bakurambere bacu uko ibisekuru byabo byagiye bisimburana. 9Hari kandi n’abibagiranye burundu, barazimira nk’aho batabayeho, bahinduka nk’aho batigeze babaho, kimwe n’abana babakurikiye. 10Nyamara ariko dore abantu baranzwe n’ineza, ibikorwa byabo by’ubutungane ntibyibagiranye. 11Ababakomokaho bakomeza umurage mwiza, ari wo uranga n’urubyaro rwabo. 12Ababakomokaho bibanda ku masezerano, bakayatoza n’abana babo. 13Urubyaro rwabo ruzabaho iteka, n’ikuzo ryabo ntirizasibangana.
ZABURI (Zab 149, 1-2, 3-4,5-6a.9b)
Inyik/Uhoraho ashimishwa n’umuryango we.
Nimuririmbire Uhoraho indirimbo nshya,
mumusingirize mu ikoraniro ry’abayoboke be.
Israheli niyishimire Uwayiremye,
abahungu b’i Siyoni bahimbazwe
n’ibirori bakorera umwami wabo.
Nibasingize izina rye bahamiriza,
bamuvugirize ingoma n’inanga.
Kuko Uhoraho ashimishwa n’umuryango we,
ab’intamenyekana akabahaza umukiro.
Bayoboke be nibahimbazwe no kumukuza,
ndetse bavugirize impundu no ku mariri yabo;
bakore mu gahogo barata Imana.
Ngiryo ishema ry’abayoboke b’lmana!
IBANGONDIRIMBO RIBANZIRIZA IVANJILI (Zab 1, 2-3)
Alleluya Alleluya.
Hahirwa umuntu uhimbazwa n’amategeko y’Uhoraho:
Yera imbuto uko igihe kigeze.
Alleluya.
IVANJILI
Mariko (Mk 11,11-25)
Muri icyo gihe, Yezu amaze kwakiranwa impundu nyinshi 11agera i Yeruzalemu, yinjira mu Ngoro y’Imana. Amaze kwitegereza byose hirya no hino, umugoroba ukubye arasohoka, ajyana na ba Cumi na babiri i Betaniya. 12Bukeye, bahagurutse i Betaniya, Yezu aza gusonza. 13Akiri kure, arabukwa igiti cy’umutini gifite amababi, ajya kureba ko hari imbuto yakibonaho, acyegereye asanga ni ibibabi bisa, kuko kitari igihe cyacyo cyo kwera. 14Abwira icyo giti ati «Ntihakagire umuntu urya imbuto zawe ukundi!» Ubwo abigishwa be baramwumvaga.
15Baragenda bagera i Yeruzalemu. Yezu yinjira mu Ngoro y’Imana, atangira kwirukana abacuruzi n’abaguzi barI mu Ngoro; ahirika ameza y’abavunjaga amafaranga, n’intebe z’abacuruzaga intima, 16kandi abuza abikoreraga imitwaro kwahuranya ikibuga cy’Ingoro. 17Nuko abigisha ababwira ati«Mbese ntihanditswe ngo ‘Inzu yanjye izitwa inzu yo gusengerwamo n’amahanga yose, naho mwebwe mwayigize ubuvumo bw’abambuzi!’»18Abatware b’abaherezabitambo n’abigishamategeko ngo babimenye, bashaka ukuntu bamwicisha ariko bakamutinya, kuko rubanda rwatangariraga inyigisho ze.19Bugorobye, Yezu n’abigishwa be bava mu mugi.
20Mu gitondo bahita, babona wa mutini wumye kugeza mu mizi. 21Petero yibuka ibyabaye maze abwira Yezu ati «Mwigisha, cya giti wavumye dore cyumye cyose!» 22Yezu aramusubiza ati «Nimwemere Imana! 23Ndababwira nkomeje ko uwizera Imana ashobora kubwira uriya musozi ati ‘Shyiguka aho wirohe mu nyanja’, niyizera adashidikanya ko ibyo avuze biba, bizaba. 24Ni cyo gituma mbabwira nti ‘Icyo musabye cyose musenga, mwizere ko mugihawe, kandi muzagihabwa.’ 25Kandi igihe muhagaze musenga, mujye mubabarira uwo mwaba mufitanye akantu, kugira ngo namwe So wo mu ijuru abababarire ibicumuro byanyu. »


text:
Ruhango: Biteguye kutaba indorererezi muri EAC
Abiri mu makoperative biteguye kugira uruhare mukumenyekanisha ibikorwa bya EAC
Abibumbiye mu makoperative atandukanye akorera mu karere ka Ruhango, barahamya ko bagiye gusobanurira abanyarwanda cyane cyane abanyamuryango babo, ibyiza byo kuba u Rwanda ruri mu muryango w’Afurika y’Iburasirazuba “EAC†ndetse n’uko babyaza aya mahirwe umusaruro.
Mutuyimana Apolinariya wo muri Koperative “Reba Kure†ihinga imboga n’imyumbati muri Nyamagana, Umurenge wa Ruhango,  atangaza ko agiye gukangurira bagenzi be kumenya inyungu uyu muryango ufitiye abaturage ba buri gihugu mu biwugize, akavuga ko kimwe mu byo bagiye kwihutira gushyiramo imbaraga ari ugushyiraho ingamba zizatuma bataba indorerezi ku isoko ry’uyu muryango.
Muri izo ngamba yavuzemo kongera ubufatanye n’inzego z’ibanze hagamijwe kongera ubuso buhingwa, n’umusaruro.
Nsengiyumva Wellars wo muri Koperative “Indatwa Ntongwe†we avuga ko ku ngamba yo kongera ubuso bahinga bazongeraho guhinga imbuto z’indobanure no gukoresha amafumbire.
By’umwihariko ngo bazategura ingendo shuri mu bihugu byo muri uyu muryango, bagamije kunguka ubumenyi mu kongera ubwinshi, n’ubwiza bw’umusaruro, no gushaka amasoko y’umusaruro wabo.
Ibi bakaba babitangaje nyuma y’amahugurwa y’iminsi ibiri mu cyumweru gishize bahawe n’Ihuriro ry’imiryango itari iya Leta mu bihugu by’Afurika y’Iburasirazuba “EACSOF= East African Community Civil Society Organisations Forumâ€, harimo : Gushishikarira gusakaza mu bandi ubumenyi bungutse, no guca ibihuha bikwirakwizwa bivuga ibihombo n’ibibi bizazanwa no kwinjira k’u Rwanda muri uyu Muryango.
Abafashamyumvire bahuguye, Rukundo Pascal na Iboneye Jabo, basabye abahuguwe kujya baharanira kungukira byinshi mu mahugurwa yose bahabwa, kandi bakabishyira mu bikorwa.
Ku rundi ruhande, Rukundo asobanura ko intego z’aya mahugurwa zagezweho, kuko abahuguwe batashye bafite inyota yo kugeza ibyo bungutse ku bo basize, bakaba biteguye gufata no gushyira mu bikorwa ingamba zizatuma binjirana imbaraga ku masoko yo mu bihugu bigize uyu muryango.
Abahuguwe na bo babishimangira bavuga ko ingamba bazafatira hamwe na bagenzi babo ziza kwirinda kuba indorerezi muri uyu muryango.
Amahugurwa nk’aya ateganyirijwe ingeri zose z’abanyarwanda, kugira ngo hatazagira n’umwe usigara afite imyumvire itariyo kuri uyu muryango.


text:
Bamwe mu bahanzi nyarwanda bahangayikishijwe n’ubuhanuzi ko isi igiye kurangira
Mu gihe bikomeje kuvugwa ko isi ishobora kurangira tariki 21 Ukuboza 2012, abahanzi nyarwanda batandukanye batangaza ko bibateye impungenge biramutse bibaye impamo.
Hashize imyaka isaga ibihumbi bibiri abantu bo mu bwoko bw’Abamaya bo muri Amerika yo hagati bakoze ikirangaminsi cyabayoboraga, cyariho iminsi bizihizaga nk’uko izo tugenderaho ubu z’Abaroma zimeze, hakanabaho amatariki y’ubuhanuzi n’ibizajya biyabaho. Icyo kirangaminsi kigaragaza ko mu mwaka wa 2012 ari bwo isi izarangira. (...)
Mu gihe bikomeje kuvugwa ko isi ishobora kurangira tariki 21 Ukuboza 2012, abahanzi nyarwanda batandukanye batangaza ko bibateye impungenge biramutse bibaye impamo.
Hashize imyaka isaga ibihumbi bibiri abantu bo mu bwoko bw’Abamaya bo muri Amerika yo hagati bakoze ikirangaminsi cyabayoboraga, cyariho iminsi bizihizaga nk’uko izo tugenderaho ubu z’Abaroma zimeze, hakanabaho amatariki y’ubuhanuzi n’ibizajya biyabaho. Icyo kirangaminsi kigaragaza ko mu mwaka wa 2012 ari bwo isi izarangira. Abahanga baje kugaragaza ko itariki bashakaga kuvuga ari tariki 21 Ukuboza 2012.
Dore ibyiyumviro by’abahanzi batandukanye kuri ubwo buhanuzi baganiriye na IGIHE kuitariki 13 Ugushyingo 2012.
Masamba Intore ati “ntabwo mbyemere na gato, njyewe nditeguye kuko Imana turi kumwe kandi tuzajya mu ijuru.”
Masamba asanga niyo byaba ukuri isi ikarangira ntacyo yaba ahombye, kuko icyo yifuzaga nyuma yo gukurira mu buhungiro ari igihugu none yarakibonye.
Umuraperi akaba n’umunyamakuru Pacson we ati ”tumaze kubona abahanuzi benshi bavuga ko isi izarangira kandi ntibibeho, nibigera bizagere ngewe nemerera mu Mana kandi nshimira Imana kubyo imaze kungezaho.”
Pacson we yababazwa n’uko isi yaba irangiye nta mwana afite atabonye isuraye kandi ataneretse ababyeyi umwuzukuru.
Ngenzi Gaga uzwi cyane mu gukina filime, we yadutangarije ko nta ni byo yari azi, gusa ngo biramutse bibaye yababazwa n’uko hari byinshi yapanze yaba atagezeho. Ati “Nifuza guteza imbere umuryango wanjye, gukorera Imana nk’uko mbyifuza no kubaka company (kompanyi) ikomeye.”
Alain Mukuralinda, umuvugizi w’ubushinjacyaha bw’u Rwanda akaba n’umuhanzi w’inararibonye avuga ko nawe ubwo buhanuzi yabwumvise, ariko atabwemera na gato, kuko ibyo ubwo buhanuzi bwavuze ko isi izaringanira n’imibumbe iri mu isanzure byigeze kubaho no mu 1998 nyamara isi ntigire icyo iba, n’umwaka wa 2000 wahanuweho byinshi ntibyaba.
Ati”biramutse bibaye nababazwa n’uko isi yaba irangiye abantu bose batabonye amahoro, ngo babeho mu mahoro.”
Umuhanzi uririmba indirimbo zo kuramya no guhimbaza Imana Dominic Nick yatangarije IGIHE ko nta gaciro abiha kuko byahereye kera bivugwa nyamara isi ikaba itararangira.
Ati “Imana nibivuga nibwo nzabyemera kuko niyo yonyine izi igihe isi izarangirira, ntacyambabaza cyane kuko n’ubusanzwe isi izarinda irangira umwana w’umuntu agifite imigambi n’ibintu byinshi yifuza kugeraho, kereka isi irangiye Imana itabizi.” Gusa ngo bibaye yababazwa cyane n’uko hariho abataramenya Imana, bakiri mu businzi, uburaya, inzangano zo mu mitima, n’ibindi byaha.
Umubyeyi Nzayisenga Sofia uzwiho gucuranga inama gakondo, nawe ngo yari yarabyumvise ariko ntabwo abyemera, kuko Yesu ajya kugenda yasize avuze ko abantu bagomba guhora biteguye.
Ati “Ari ibyo abantu bose ntawarimbuka, sinteganya kuzapfa ejobundi, nababara cyane kuko mfite abana bato b’abajyambere nkeneye kureba amabyiruka yabo, nkareba ubukumi nkareba ubusore bwabo, nkabashyingira.”
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Mu Rwanda, hagaragara umubare utari muto w’abana badindiye mu bwonko bikomoka ku kuba ba nyina bagera kwa muganga batinze, cyangwa se ababyaza bakabarangarana.
Inzobere mu kuvura abana mu bitaro bya Gisirikari i Kanombe Colonel Dr Osée, yasobanuriye Izubarirashe.rw ububi bwo gutinda k’umwana mu nda mu gihe cyo kuvuka, anasobanura icyakorwa.
Ngo gutinda k’umwana mu nda mu gihe cyo kuvuka, bishobora kumutera ibibazo by’ubuzima azabana na byo igihe cyose, cyangwa se akanapfa.
Iyo umwana yatinze mu nda mu gihe cyo kuvuka, avuka ananiwe, bikaba byanamuviramo ubumuga azabana na bwo igihe cyose.
Uku gutinza umwana mu nda ngo biterwa ahanini n’uko ababyeyi bamwe na bamwe bagera kwa muganga bakererewe umwana yatangiye kumanuka, ubuke bw’abaganga bashinzwe gukurikirana ababyeyi, cyangwa se bakahagerera igihe ariko ababyaza bakabarangarana.
Muganga yagize ati “Biba bigoranye kubakurikirana bose. Bamwe bahura n’ibibazo abandi bakabyara neza. Byiganje mu giturage aho ababyaza mu mavuriro ari bake abagore ari benshi, cyane cyane mu masaha ya nijoro.”
Iyo umwana atinze mu nda ku mpamvu zitandukanye zagaragajwe na muganga w’abana, icyo gihe avuka ananiwe. Uko umwana amara igihe kinini mu nda, ni ko ubwonko bwe bwangirika.
Iyo umubyeyi yatinze cyangwa yarangaranywe igihe gito, umwana avuka ananiwe ariko bidakomeye cyane.
Hari abavuka bananiwe ariko mu gihe cy’amasaha 24 bakaba bazima. Hari abandi mu minsi itatu basubirana ubuzima bwiza.
Ariko hari n’abandi ubwonko buba bwababaye cyane, rimwe na rimwe badashobora no konka, abo kenshi na kenshi iyo hashize icyumweru barapfa.
N’iyo badapfuye umwana akurana ubumuga. Uwo mwana ubwenge bwe ntibuzamera nk’ubw’abandi umunsi wo kujya ku ishuri, ntashobora kwigaburira kuko atabasha kumira, bamuhesha akayiko cyangwa sonde zo kwa muganga, ntazashobora kwicara mu gihe cy’amezi atandatu nk’abandi bana.
Uwo mwana ashobora kumara imyaka ibiri atarashobora kwicara, kugenda ho bizatwara imyaka myinshi, hari ibibazo byinshi uwo mwana azagira ku buryo nta kintu yafashwa ngo akire.
Muganga yagize ati “Rimwe na rimwe amaboko n’amaguru biba byaragoramye ku buryo bisaba ko akorerwa ubugororangingo. Abo bana akenshi na kenshi bagendera mu tugare ubuzima bwabo bwose. Uwababaye cyane biragoranye ko akira.”
Uyu muganga asaba ababyeyi kwihutira kujya ku bigo nderabuzima bibegereya bakibona ibimenyetso ko igihe cyo kubyara kigeze.
Anibutsa abaforomo n’ababyaza gukora akazi kabo neza bakita ku babyeyi baje babagana, kuko kiba ari igihe cyo gukiza ubuzima bwe n’ubw’umwana atwite, cyangwa se bagatuma abana bavukana ibibazo byabahitana cyangwa bikabakurikira ubuzima bwabo bwose.
Ngo hari n’igihe kurangarana umubyeyi bishobora gutuma inda ibyara igira ibibazo igaturika, bigahitana umwana n’umubyeyi. Ibyo byose bisaba abantu bafite ubumenyi n’ubushake.
Anasaba Minisiteri y’Ubuzima kwita ku hantu hagaragara ku bwinshi ibyo bibazo, bongerewe abaganga bafite ubumenyi, ubunararibonye kandi bahagije kugira ngo bite ku buzima bw’abana n’ababyeyi.
Col Osée uri kuvura abana mu gikorwa cya Army Week mu Bugesera, avuga ko mu minsi ibiri ahamaze amaze kubona abana 7 muri 50 yakiriye ku kigo nderabuzima cya Rilima, ndetse na 3 muri 12 yari amaze kwakira ubwo twavuganaga saa tanu z’amanywa ku munsi wa kabiri.
Uyu muganga kandi yabwiye Izubarirashe.rw ko ubwo bari mu gikorwa cyo kuvura abana ku karere ka Kamonyi, 20% by’abavuwe bari bafite ibibazo bikomoka ku kuvuka bananiwe.
Yagize ati “Ababyeyi inshuro nyinshi ntibaba banabizi, bazana abana kubavuza bazi ko bagiye kubona umuti.
Kuri iki kibazo, ni byiza kwirinda kurusha kwivuza, kuko inshuro nyinshi umwana wahuye n’iki kibazo abana na cyo ubuzima bwe bwose. Kujya mwa muganga hakiri kare, kugira ababyaza nyabo bita ku babyeyi bakababyaza ku gihe, umwana atarananirwa. Uwo ni wo muti.”
Iyo yamaze kunanirwa, ni ibintu bidakira, biba ngombwa ko ingaruka azimarana ubuzima bwe bwose. Rimwe na rimwe hari n’igihe akenera kwitabwaho mu buryo bwihariye (special care).
Rutagengwa Alfred umuyobozi w’ibitaro bya Nyamata yabwiye Izubarirashe.rw ko hari ubuke bw’abaganga. Ngo niri vuriro rifite gusa ababyaza 13, mu gihe mu bigo nderabuzima biherereye muri buri murenge hagiye hari umubyaza umwe.
Mu murenge wa Rilima muri Bugesera kandi ni ho hari ikigo kita ku bana bahuye n’ibibazo byo kuvuka bananiwe.


text:
Rubavu ni kamwe mu Turere twakira ba kerarugendo benshi mu Rwanda, ni umwe mu mijyi yunganira Kigali, ariko ubushakashatsi bwakozwe n’Ikigo cy’Igihugu cy’Imiyoborere (RGB) bugaragaza ko umwanda ugaragara mu maresitora n’utubari muri aka Karere uri ku kigero cya 56%.
Umukozi muri iki kigo cyakoze ubushashatsi avuga ko bitangaje kubona akarere nk’aka kagendwa n’abanyamahanga benshi kagaragaza isuku iri ku rwego rwo hasi kandi ngo kugira isuku bidasaba abaterankunga.
Prince Kayigire umukozi muri RGB ati «aka ni Akarere kagendererwa cyane, gasurwa n’abantu benshi, ni ikibazo kutagira isuku, isuku isaba kugira imyumvire ntisaba abaterankunkunga kandi ahatari isuku usanga bigira ingaruka no ku bindi bintu bitandukanye, udafite isuku ntiwagira umutekano, ntiwagira iterambere ».
Uyu muyobozi yemeza ko inzego z’ibanze zakagombye kugira imikoranire ya hafi n’abanyamadani ndetse n’abikorera kuko ngo babana n’abaturage cyane ku buryo kubigisha gahunda zitandukanye bishobora kuborohera.
Prince Kayigire umukozi muri RGB yakomeje agira ati ‘mujye mukorana n’abanyamadini, abikorera, Abanyarwanda benshi bafite amadini babarizwamo kandi abakuru b’ayo madini bageza ubutumwa kuri abo baturage bakabwakira vuba, bashobora kubigisha isuku, kurwanya ibiyobyabwenge, kwirinda amakimbirane mu ngo n’ibindi..’
Bamwe mu baturage baganiriye n’izubarirashe.rw bo mu Karere ka Rubavu bemeza ko isuku nke iterwa n’uburangare bw’abayobozi.
Nsanabo Alexis ati ‘ Njye mbona umwanda uterwa rimwe na rimwe n’ubuyobozi butabyitaho, ugasanga nta bihano bashyiraho by’utubari dufite umwanda, ugasanga muri resitora hashobora gushira umwaka nta genzurwa rikoze ngo harebwe uko isuku ihagaze, none se urumva umwanda wabura ? Nko mu tubari hari aho ugera ugasanga mucoma yambaye itaburiya yahindutse umutuku kubera kutameswa, ubwo urumva nyine izo nyama yotsa ubuziranenge ziba zifite ‘
Na ho Issa Ntezimana ati « isuku yo nta kuntu itaba nke muri aka Karere, byonyine uzarebe turiya twatsi bateye ku mihanda uko twabaye, usanga abayobozi nta mbaraga babishyiramo, mu tubari ho isuku y’aho iba iteye isoni, yego n’abaturage bafite imyumvire iri hasi ariko n’ubuyobozi bubigiramo uburangare ‘’.
Umuyobozi w’Akarere ka Rubavu Sinamenye Jeremie avuga ko bagiye gukemura iki kibazo bakora ubukangurambaga mu baturage.
Umuyobozi w’Akarere ka Rubavu yagize, ati “n’ubundi aho isuku igeze uyu munsi ni ubukangurambaga twakoze ntituzafata umuturage ngo tujye kumwuhagira, tuzashyiramo ingufu mu kuganira n’abaturage kugira ngo abagifite imyumvire iri hasi ku bijyanye n’isuku babashe guhinduka’’
Ubwo Perezida Kagame yasuraga aka Karere muri Werurwe 2016 na we yanenze aka Karere isuku nke, aho yavuze ku bana yabonye ku mihanda bafite umwanda.
Ubu bushakashatsi bukorwa na RGB mu rwego rwo guha umuturage umwanya wo gutanga ibitekerezo muri gahunda z’ibimukorerwa.


text:
Ku nshuro ya cyenda urubyiruko gatolika rwahuriye mu ihuriro ku Gikongoro. Insanganyamatsiko iragira iti: « Mwigisha mwiza ngomba gukora iki kugira ngo nzabone ubugingo bw’iteka ho umurage ? » ( Mk 10,17)
Urubyiruko ruturutse mu madiyosezi yose y’u Rwanda mu Burundi no muri Kongo rwatangiye kugera ku Gikongoro mu mujyi wa Nyamagabe ku wa 17 ugushyingo 2010 guhera ku gicamunsi.
Ihererekanya ry’umusaraba w’urubyiruko
Umutambagiro watangiye kuri uyu wa 17 ugushyingo i saa cyenda n’iminota 45 uyoborwa n’umwepiskopi wa Diyosezi ya Gikongoro Myr Augustin MISAGO ari kumwe na Myr Servilien NZAKAMWITA Umwepiskopi wa Diyosezi ya Byumba akaba na Perezida w’Akanama k’Abepiskopi gashinzwe Ikenurabushyo ry’Urubyiruko, bakikijwe n’abasaseridoti basaga 40 baje baherekeje urubyiruko.
Kimwe mu biranga ihuriro ry’uruyiruko ni Umusaraba w’urubyiruko Diyosezi iheruka kwakira Ihuriro ihereza Diyosezi yakiriye ihuriro. Uyu mwaka urubyiruko rwa Diyosezi ya Cyangugu rwahereje umusaba urubyiruko rwa Diyosezi ya Gikongoro.
Padiri Theophile NIYONSENGA Omoniye w’urubyiruko ku rwego rw’igihugu yatangiye asobanura iby’umusaraba w’Ihuriro ry’Urubyiruko umaze guhetura amadiyosezi yose y’u Rwanda. Ati: « Umusaraba ni ibendera ry’ab’ingoma y’ijuru ». Ikimenyetso cy’ugutsinda kwa Kristu. Yashishikarije urubyiruko kurangamira umusaraba. «Igiti cy’umugisha,Urukundo rw’Imana, amizero y’urubyiruko».
Padiri uhagarariye Umwepiskopi wa Cyangugu mu gisingizo cyiza ari kumwe n’abasaseridoti 7 n’urubyiruko rwa Diyosezi ya Cyangugu yashyikirije umusaraba Myr Augustin MISAGO ari kumwe n’abasaseridoti n’urubyiruko rwa Diyosezi ya Gikongoro. Padiri yerekanye uko uwo musaraba bamaranye umwaka wazengurutse amaparuwasi yose ya Cyangugu wabagiriye akamaro ku buzima bwabo bwa roho. Yifuriza urubyiruko rwa Diyosezi ya Gikongoro kuzawuronkaho ingabire nyinshi.
Mu nyigisho ye Myr Augustin MISAGO yagarutse ku musaraba bakiriye ati: « umusaraba twawushyize hagati yacu, Kristu wazutse ari kumwe natwe azaduherekeza muri iyi Forum. Ikiduhuje si ikindi ni ukwemera. Duhuriye hamwe ngo duhurize hamwe turebere hamwe ngo turusheho kubona urumuri rwa Kristu mu mibereho yacu, ngo tubone uko tugana inzira y’ijuru. Twaje kurangamira umusaraba wa Kristu ikimenyetso cy’urukundo rw’Imana mu bantu.


text:
KANDA HANO UREBE VIDEO
Ni inshuro nyinshi abantu bakenera gukundwa ariko hakaba abakeka ko wenda bo bitabahira cyangwa ngo bibaberenk’uko bigendekera abandi.
Kimwe mu bintu by’ingenzi umuntu wese akenera ni ukwitabwaho ku buryo bw’umwihariko, akaba afite umuntu bahuje akamuba hafi yaba ari mu byiza cyangwa se mu bibi akaba ri kumwe nawe bishimana cyangwa se banafatanya mu biruhije
Kuba umuntu yaba afite abamwitayeho benshi, ntibimubuza ko muri abo akeneramo umwe arutisha abandi bakabana bisanzuranyeho ku buryo bw’umwuhariko, kuburyo usibye no kumwambarirana ubusa ngo bakore urukundo, baba bashobora no gushakisha, gutanga cyangwa kwigomwa buri kintu cyose kibashobokera kugirango imibanire n’imibereho yabo ikomeze kugenda neza.
Aha umuntu yakwibaza ati se ni iki nakora kugirango mbone umuntu dukundana bene aka kageni?
Aha igisubizo nta handi kizava usibye kuri wowe. Icyo usabwa ni ukudaha agaciro ibitagafite kandi ukanirinda gukabya guha agaciro ibintu cyangwa abantu ngo ni uko bagakwiye: ukamenya guhagarara ku cyemezo wafashe, niba ri yego ni yego, niba ari oya ni oya. Ni ngombwa ko wigirira icyizere kuko iyo amahirwe amwe atagusekeye uba ufunguriwe andi arenga igihumbi! Aha rero niho uba ugeze mu gihe cy’amahitamo, ku buryo usabwa guhitamo icyo umutima wawe wemeranya nacyo.
Ikintu cy’ingenzi utagomba kwibagirwa ni uko ugomba kuba uwo uri we, ukagerageza kubanira abandi neza no kubitaho, byaba na ngombwa ukaba wakwitanga. Kuri buri kimwe ugiye gukora jya wibaza niba uramutse ugikoze ku mugagaro cyangwa se mu buryo abantu bazi byaguhesha agaciro.
Umuntu umwe uri mu kigero cy’imyaka mirongo itanu yagize ati: “Ni kenshi bagenzi banjye bajyaga bambwira ngo ndi urugero rwiza rw’umuntu ufite isura idashamaje na mba. Byarambabazaga cyane ariko simbyiteho ahubwo nkagerageza kubacira bugufi no kugaragaza umutima wa kimuntu, nkagerageza guha agaciro gakwiriye no kwita kuri buri umwe turi kumwe ahasigaye nkamenya kwifatira ibyemezo bimpa agaciro no gukora imirimo yanjye neza. Nanjye nk’umuntu, najyaga nibaza niba nzabona umuntu turebana akana ko mujisho ariko nakwibuka isura yanjye….
Naje gutungurwa no kubona umuntu ntakekaga ko bishoboka ko twagirana umubano wihariye ambwiye ko yankunze kandi ko mbimwemereye twakwibanira ubuziraherezo! Nabanje kumva ntihaye agaciro ko kubana nawe ariko aza kumbwira ko yabitekerejeho igihe kitari gito, kandi yakurikiranye imyitwarire n’imikorere byanjye bikamunyura bityo nkaba narigaruriye umutima we. Numvise ngiye mu bicu numva namumira bunguri! Twabyaranye abana turatunga none ubu turujukuruje.”
Erega kuba kanaka cyangwa kanaka yarabonye umukunzi si uko akurusha uburanga, ahubwo ashobora kuba mu bihe bye yarabashije kwitwara neza no kwifatira ibyemezo. Uzabona abakobwa bafite uburanga ariko bagumiwe, ntuzagirengo ni ikindi kiba cyarebiteye uretse ibyemezo by’imyitwarirer n’imigirire bagiye bifatira bo ubwabo.
Bana neza n’abandi ahasigaye witurize bajye bagwa mu mutego w’ubwitonzi, ubushishozi , umurava icyizere n’ubumuntu byawe; ahasigaye utoranye umwe mu bawuguyemo umwigarurire nawe akwigarurire mwibanire akaramata muberwe n’urukundo!


text:
Haba ku batararushinga ndetse no ku bamaze kurushinga ariko bakaba batabana, umwe ari kure yundi hari uburyo mwakomeza urukundo rwanyu bikamera nkaho muri kumwe ndetse bikanarushaho. Dore bumwe mu buryo bwiza bwabibafashamo.
Mukomeze mupange gahunda zanyu hamwe : Niba mwabanaga mukora gahunda zose z’urugo hamwe n’imikoreshereze y’umutungo kuba mutari kumwe ntibizababuze gukomeza gukora gahunda zijyanye n’imicungire y’umutungo mugishanya inama.
Ibyo bizabafasha gukomeza kumva mumeze nkaho muri kumwe ndetse binarusheho kuko udukosa abantu baba bakora twa buri mwanya iyo bari kumwe muba ntatwo mubona mukabona ibyiza gusa.
Mukomeze mwite ku tuntu duto kuko ari two dukomeza urukundo : n’ubusanzwe iyo abantu bari kumwe babana umunsi ku wundi utuntu duto two kwitanaho, mubwirana amagambo y’urukundo, umwe yajya ku kazi agahamara undi amubaza ko yariye, amwifuriza kuryoherwa n’ibindi. Ibyo byose bikwiye gukomeza no mu gihe umwe yagiye kuba kure yundi.
Mujye mufata uko kuba mutari kumwe nk’amahirwe yo gukomeza urukundo : abenshi bishyiramo ko kuba batari kumwe n’abakunzi babo ariwo mwanya wo kuzahura n’ibishuko nyamara muramutse mwishyizemo ko ariwo mwanya wo gukuza urukundo rwanyu nabyo byashoboka bikanakurinda izo ntekerezo zo kumva ko uri buhure n’ibishuko kuko uri kure y’uwo ukunda.
Mukoreshe amafoto n’amashusho mu kumenyeshanya amakuru yanyu : muri iyi minsi aho iterambere ryakataje umuntu aho yaba ari hose ushobora kumwoherereza ifoto cyangwa se amashusho ku buryo abona uko umeze n’ubuzima ubamo.
Kohererezanya amafoto n’amashusho rero ni imwe mu ntwaro yatuma mukomeza urukundo rwanyu igihe mutari kumwe.
Mugerageza kuvugana bishoboka : nubwo amafoto twavuze haruguru nayo afasha mu gukomeza urukundo rw’abatari kumwe, ni byiza ko muvugana uko mushoboye kubona uburyo, mugakoresha internet cyangwa se telefoni, ibyo nabyo bibafasha kumva ko umwe hari umwanya yahaye undi.
Jya utekereza ibyiza ku mukunzi wawe : niba umukunzo wawe akuri kure ugatangira kwishyiramo ko agiye kwibonera abandi, wamuhamagara ukamubura ugatangira guhagarika umutima ngo bamujyanye ibyo byazatuma uko kuba mutari hamwe kuba intandaro yo gusenyuka k’urukundo rwanyu kandi bitari bikwiye.
Niba umukunzi wawe yaragiye kure yawe ashobora kuba yaragiye hanze cyangwa se akaba ari mu Rwanda ariko akorera kure yawe cyangwa se yarahuye n’izindi mpamvu zatuma aba kure yawe ubwo nibwo buryo bwabafasha gukomeza gukundana nkaho mukiri kumwe.
WWW.GREATOF250.COM


text:
News Details
Category: News
NCPD YAHUGUWE INZEGO ZATOWE ZO MU KARERE KA BURERA UBURENGANZIRA BW’ABANTU BAFITE UBUMUGA
Ku wa 31/08/2017 Inama y’Igihugu y’Abantu bafite Ubumuga (NCPD) yahuguye inzego zatowe zo mu Karere ka Burera uburenganzira bw’Abantu bafite Ubumuga ndetse n’inshingano batorewe zo guhagararira abafite ubumuga bo mu Karere ka Burera. Hahuguwe abagize komite za NCPD bagera kuri 203 hamwe n’Abashinzwe imibereho myiza n’uburezi bo mu mirenge 17 igize aKarere ka Burera. Ubwo yafungura aya mahugurwa UWAMBAJEMARIYA Florence, Umuyobozi w’Akarere ka Burera, yavuze ko akarere ka Burera mu mihigo yako harimo gufasha Abafite Ubumuga bityo rero NCPD ikaba nayo iri mu bafatanyabikorwa b’akarere ka Burera. Yakomeje asaba abitabiriye inama gutanga ibitekerezo byo kongera imibereho myiza y’Abantu bafite Ubumuga bo mu karere ka Burera, mu miyoberere myiza, ubukungu, n’ubutabera nkuko bikubiye mu nkingi 4 za Leta y’Ubumwe.
BIMWE BY’UMWIHARIKO BYAGEZWEHO MURI IYI NAMA
Abari mu nama bamaze kuganira ku ngamba zo kongerera abafite ubumuga imibereho myiza biyemeje ko bazashakisha abafite ubumuga bo mu Karere ka Burera hagakorwa urutonde rw’ibyo bakeneye gufashwamo bitewe n’ikiciro cy’ubumuga bafite, bigashyirwa mu mihigo y’Akarere n’imirenge bityo bakazinjizwa mu igenamigambi ry’Akarere hakazibandwa cyane ku burezi nk’inkingi y’iterambere, kugaragaza mapping z’akarere zifite imbogamizi hagamijwe kureba uburyo Abantu bafite Ubumuga bazakurirwaho imbogamizi. Mu rwego rwo kongera imibereho myiza y’abantu bafite Ubumuga abari mu nama biyemeje ko siporo y’Abantu bafite ubumuga bayitabira.
BONGEYE KWIBUTSWA UBURENGANZIRA BAFITE NUKO BARENGERWA N’AMATEGEKO NK’ICYICIRO CYIHARIYE
Kubera ko Abantu bafite Ubumuga ari icyiciro cyihariye kandi gitangiye kwitabwaho na Leta y’u Rwanda mu gihe cya vuba, Abafite ubumuga bafite uburenganzira nk’ubw’abandi ndetse bakagira amategeko n’amateka abarengera yihariye mu byiciro bitandukanye aribyo:
Uburezi;
Ubuzima;
Umurimo ;
Imikino n’imyidagaduro;
Gukurirwaho imbogamizi;
Kugira uruhare mu bya politike;
n’Ubutabera
Inama yatangiye 10h30- 13h00 isozwa na vice mayor ushinzwe imibereho myiza y’Abaturage Bwana HABYALIMANA Jean Baptiste, washimiye NCPD ubufatanye yahaye Akarere ka Burera yo gufasha Abafite ubumuga bo mu Burera ikomeza kubizeza ko izakomeza kubungabunga imibereho yabo .


text:
Ikibazo cyo gukuramo inda ni kimwe mu bivugwaho cyane muri iyi minsi isi igendana n'iterambere ryihuta. Kubonera igisubizo umuntu wigeze gukuramo inda, cyangwa uwafashije mugenzi we kuyikuramo, bisaba imbaraga mu buryo bw'umwuka n'ubw'umubiri. Uko byagenda kose, Bibiriya ibivugaho mu buryo butomoye.
Kwica umuntu, ni ukumwambura ubuzima yiherewe n'Imana. Mu mategeko 10 Imana yahaye Mose, Kuva 20:13, Bibiriya igira iti "Ntuzice". Inyamaswa ziribwa, Imana yazihaye umuntu nk'ibyokurya, kimwe n'ibimera. (Kuva 9:3-4) kubera iyo mpamvu, kwica inyamaswa si icyaha, iri tegeko ryo kutica rireba gusa kwica umuntu mugenzi wawe.
Kumenya niba gukuramo inda ari kimwe no kwica umuntu bisaba kubanza gusobanukirwa ibintu bibiri:
1. Ubuzima bw'umuntu butangira ryari?
2. Ese niba amategeko y'igihugu runaka yemerera utwite gukuramo inda, ubwo igihe abikozee aba akoze icyaha cyo kwica?
Igihe cyose Imana yagiye igaragaza ko umuntu atemerewe gufata umwanzuro wo gushyira iherezo ku buzima bw'undi muntu. Mu isezerano rya kera, tubona ahantu henshi muri Bibiriya aho Imana yagiye itanga itegeko ryo kurimbura abantu runaka kubera impamvu zitandukanye. Imana yo ibifitiye uburenganzira. Reka dusubize ibi bibazo 2 byo hejuru:
1. UBUZIMA BW'UMUNTU BUTANGIRA RYARI? Mu buryo budasubirwaho kandi budakwiye kugibwaho impaka, Bibiriya igaragaza ko ubuzima bw'umuntu butangira igihe intanga-gabo ihuye n'igi ry'umugore. Guhera kuri aka kanya, uguhura kw'izi ngingo 2 guhita gukora ikintu kimwe kigizwe na ADN yihariye kimwe nuko buri muntu wese afite ADN yihariye utitaye ku myaka afite. Ako kanya umugore akimara gusama, iri gi riri mu nda ye riba ari umuntu kimwe na nyina uritwite. Itandukaniro hagati y'iri gi nanjye urimo kwandika iyi nkuru, ni imyaka tumaze gusa. Igihe cyose uyu mugore, cyangwa umukobwa, yafata umwanzuro wo guhagarika ubuzima buri munda ye, aba akoze icyaha cyo kwica kimwe n'uwishe umusaza w'imyaka 90.
Zaburi 139:16 , Bibiriya igiri iti: "Nkiri urusoro, amaso yawe yarandebaga, mu gitabo cyawe handitswemo iminsi yanjye yose, yategetswe itarabaho numwe". Birasobanutse. Nkiri urusoro, n'umunsi wanjye wambere utaruzura, Imana yambonaga nk'uriho. Imana yabwiye Yeremiya iti "Nakweje utaravuka ..." (Yeremiya 1:5).
2. Ese niba amategeko y'igihugu runaka yemerera utwite gukuramo inda, ubwo igihe abikoze aba akoze icyaha cyo kwica?‚Äč
Niba tumaze kwemeranywa ko ubuzima bw'umuntu butangira ku isamwa, ntidukwiriya kwibaza no kureba icyo amategeko y'igihugu runaka avuga. Igihe cyose amategeko y'Imana atambuka mbere. Mu gihugu runaka baramutse bafashe umwanzuro, bakawandika, bakavuga ngo uhereye none gusambana biremewe, ibyo ntibikuraho na gato kuba gusambana ari icyaha.
Muri make, umuntu wese ufata umwanzuro wo gukuramo inda, utitaye ku gihe iyo nda imaze, aba afashe umwanzuro wo gushyira iherezo ku buzima bw'umuntu, icyo kandi ni icyaha cyo kwica umuntu.
Imana ibahe umugisha.


text:
Menya icyo wakora ushaka Kongera Ibiro watakaje .
Yanditswe na Imanishimwe Dieudonne November 9, 2016
Nubwo kugira BMI irenze 30 ari ikibazo gikomeye gusa no kugira iri munsi ya 18.5 ni ikibazo. Iyo ufite iyi BMI uba unanutse pee. Niyo mpamvu tugiye kureba […]
Nubwo kugira BMI irenze 30 ari ikibazo gikomeye gusa no kugira iri munsi ya 18.5 ni ikibazo. Iyo ufite iyi BMI uba unanutse pee. Niyo mpamvu tugiye kureba icyo wakora ngo izamuke byibuze ijye hagati ya 18.5 na 25.
Umunyarwanda yaciye umugani ngo UTAMIYE NTATAMURE ABA YARATAMITSWE. Uramutse udafite ubundi burwayi butuma udashyira uturaso ku mubiri, nta gituma utagira ibiro byiyongera bitewe nuko wariye. Muri ubwo burwayi twavuga n’uburwayi bwa SIDA (igihe ugeze mu gice cyo kurwara), diyabete kuri bamwe, ndetse burya ngo n’inzoka za ascaris na ankylostome zirumisha.
Hano twaguteguriye ibyo wakora mu kongera ibiro byawe.
- Icya mbere gituma wabyibuha ni ukongera inshuro urya ku munsi. Byibuze gerageza urye 3 ku munsi. Uko inshuro zo kurya ziyongera niko n’intungamubiri ziyongera
- Injiza ibirenze ibyo utakaza. Niyo warenzaho calories 100 bucye bucye nirwo rugendo.
- Gerageza kurya ibikungahaye kuri poroteyine n’amavuta. Ibi bizagufasha kongera ingufu mu mubiri. Ibyo byo kurya wakibandaho ni avoka, amagi atogosheje, ubunyobwa bukaranze n’isosi yabwo, amata n’ibiyakomokaho nka fromage na yogourt, n’amavuta ya elayo.
- Ku ifunguro ongeraho ibinyampeke nk’umuceri, ibiva ku ngano nka makaroni n’imigati n’amakeke
- Ibyo kurya by’ifufu nk’ibirayi, ibijumba n’amateke ndetse nibigukundira ubirye ifiriti
- Urye n’inyama rero cyane cyane izitukura n’iz’ingurube kuko zikungahaye ku binure
- Ku byo urya jya ushyiramo mayonnaise na margarine
- Niba unywa inzoga jya urenza akarahure kayo kuri buri funguro rya nijoro. Utayinywa wanywa umutobe w’imbuto
- Gira amasaha yo kuruhuka ahagije byibuze atari munsi y’8 ku munsi
- Gira igihe cyo kurya gihoraho kandi mu gitondo urye uhage pee.
- Kora sport yo gukomeza ingingo kuko utahiye kurya gusa wabyimba ukaba igifufumange. Sport nziza ni pompage na abdomino cg ukajya muri gym tonic. Ukibuka ko nyuma ya sport ugomba kurya ugahaga cyane cyane imbuto nk’imineke n’imyembe.
-
Zirikana ibi niba wifuza kongera ibiro
Nubwo kongera ibiro byoroshye, wibukeko kubigabanya iyo byabaye byinshi bigoye. Niyo mpamvu ugomba gucunga byibuze BMI ntizarenge 25.
Ngaho gerageza urebe ko wava mu mutuku.


text:
Iyi nzu ni etage, ntiyuzuye neza, iyo hasi iruzuye ndetse yaturwamo, iyo hejuru ntiyuzuye neza, irabuura finissage gusa. iri mu Karere ka Kamonyi, ku Ruyenzi hakurya yo kuri Nyabarongo. iragurishwa kuko nyirayo afitiye bank umwenda, n'ubundi izagurishwa mu cyamunara gisanzwe mu minsi iri imbere.
Iyo hasi ifite ibyumba 3 na salon, nini, iyo hejuru ifite ifite ibyumba 3, harimo kimwe kimwe cya executive, kinini, gifite balcon, douche na toilette.
Ku wifuza kuyisura, waduhamagara tukakujyanayo. 0788534679
Mu murenge wa Muyumbu
NEW, UNOPENED
64 GB, BRAND NEW


text:
Inzira ya Newokatekumena Mu Rwanda
27 mars 2012
Annonce yabaye ejo ku wa mbere
Insanganyamatsiko y'a annonce ya mbere ikaba yari ukutwibutsa kwitegura igisibo n'uburyo bwiza bwo gusiba, aho twibukijwe ko imigenzo myiza iranga usiba ari: Gusenga, Gusiba kurya no Gutanga imfashanyo.By'akarusho ariko uyu wa mbere bwo si ukwibutsa kwitegura igisibo nka mbere ahubwo ni ukwitegura Pasika nyir'izina.
1 févr. 2012
Bavandimwe !
Muzamenyeraho amavu n'amavuko ndetse n'ibihe by'ingenzi byayiranze, cg se biyiranga kugeza magingo aya.
Tugarutse hejuru gato,
impamvu atari igisubizo nyacyo ni uko mu by'ukuri ntawe ushobora gusobanukirwa inzira atayirimo cyangwa se atayigendamo. Ikindi mbabajije akabazo k'amatsiko nti inzira ijya i Burayi murayizi?


text:
Ngororero: Turiho kubera u Rwanda nta mpamvu nimwe yatubuza kurukunda-Inzego z’ibanze
Abayobozi, abakozi n’abafatanyabikorwa batandukanye kuva ku rwego rw’Akagari n’Umudugudu bo mu karere ka Ngororero baratangaza ko nta mpamvu n’imwe izababuza gukunda igihugu cyabo kuko bavuga ko babayeho kubera cyo.
Nk’uko ukuriye Komisiyo y’Igihugu y’Amatora mu karere ka Ngororero Rwabukumba Jean Claude abivuga, gukunda u Rwanda ni ugushyira imbere inyungu zarwo n’abarutuye, ibi bikaba ariyo ntego y’izi nzego nyuma yo kunenga bamwe mu bayobozi bagaragaye ho gutatira icyo bita igihango maze bakagambanira igihugu.
Kugirango bagere ku ntego yabo, aba bayobozi biyemeje kuba inyangamugayo, bakirinda inda nini, ubusambo, umururumba, kutanyurwa biganisha kuri ruswa n’ibindi bibi byasenya igihugu. By’umwihariko gukunda igihugu no kugikorera bikaba bigomba gutozwa urubyiruko kuko nizo mbaraga z’igihugu n’u Rwanda rw’ejo.
Biyemeje gukorera hamwe mu kurwanya abagambanira igihugu
Aba bayobozi bibukijwe ko kizira kikaziririzwa kugambanira igihugu ko umunyarwanda nyawe agomba kurangwa no gukunda urwamubyaye akanarwitangira kabone nubwo rwamusaba ubuzima bwe.
Nyiramana Donatille, umuyobozi w’umudugudu wa Kabuga akagari ka Mugano umurenge wa Ngororero avuga ko ubunyarwanda nyabwo ariyo ntego yihaye kugirango agere kuri gahunda yo gukundisha igihugu abo ayobora.
Major Baganziyana uyoboye ingabo muri aka karere yibutsa ko gutekana bijyana no kujijuka. Igihe abantu bagifunze mu mutwe nkuko abivuga, nta mutekano baba bafite kuko baba bari mu icuraburindi bityo kubahungabanyiriza umutekano bikaba byoroshye ndetse n’iterambere rikaba ridashoboka.
Inyigisho n’ibiganiro ni kimwe mubyo biyemeje kuvoma mo ubushobozi
Majoro Baganziyana akomeza agira ati “niyo mpamvu abantu bose bagomba kujijuka bihereye mu ngo: umugabo, umugore n’umwana. Ibi iyo bigezweho bariya bafata imibereho yabo mu biganza byabo bakamenya agaciro k’ubuzima n’igihugu batuye ibyo bigatuma ntawabahungabanyiriza umutekanoâ€.
Mu rwego rwo guhana amakuru no kongera ubumenyi ku birebana n’ubuzima bw’Igihugu, aba bayobozi b’inzego z’ibanze biyemeje kongera umwanya w’inyigisho n’ibiganiro birebena n’ubuzima rusange bw’Igihugu, aho bazajya bifashisha abahanga batandukanye.


text:
Huye: Hari imishinga komite icyuye igihe yifuza kuzakomerezwaho n’abazabasimbura
Nyuma y’uko tariki 28/1 komite nyobozi y’Akarere ka Huye yarekuye ubuyobozi, abari bayigize badutangarije kigalitoday bimwe mu bikorwa bifuza ko abazabasimbura bazakomeza.
Eugène Kayiranga Muzuka wari umuyobozi w’Akarere, yavuze ko hari byinshi bishimira ko bagezeho, bigaragarira cyane mu myanya aka karere kagiye kagira mu guhigura imihigo: bagitangira babaye aba 22 basoje ari aba mbere.
Ngo bakomeza kuyobora cyangwa batakomeza, kuko bo barangije manda imwe, abazabasimbura nibakenera inama bazazibagira. Kandi ati “igice cyagenewe inganda dusoje kirimo inganda nkeya. Yego ntitwavuga ko byatinze kuko n’ibyangombwa byose bitarageramo, ariko twifuza ko hagera inganda nyinshi.â€
Imiturire yo mu cyaro na yo ngo ikwiye kuzitabwaho kurushaho. Ati “icyaro cyacu ntabwo twavuga ko abaturage bose bageze mu midugudu. 10% basigaye na bo bakwiye kujyamo kugira ngo bahinge ubutaka bwegeranye.â€
Komite Nyobozi icyuye igihe yanafunze inzu z’ubucuruzi z’ahitwa mu Cyarabu kugira ngo hubakwe amazu y’amagorofa, ariko isize hatarubakwa. Muzuka ati “Mu gihe kitarubakwa hari andi mazu y’ubucuruzi yabaye yifashishwa, ariko gahunda yo kucyubaka irahariâ€.
Mu bukungu, Cyprien Mutwarasibo avuga ko batunganyije ibishanga byinshi kugira ngo bihingwemo umuceri, kandi bari batararangiza. Bari banatangiye gukora ku buryo umusaruro wiyongera ku buso.
Ati “twari tugeze kuri toni enye kuri hegitari, tugamije kuzageza kuri zirindwi. Abazadusimbura bazakomeze kubyaza umusaruro ibishanga, kuko byafasha mu kugaburira umujyi wa Huye.â€
I Huye hanatangijwe gahunda yo kongera ubuso buhinzeho ikawa, inahingwa ku bwinshi. Ngo hari hagezweho kongera umusaruro ku giti.
Naho mu rwego rw’imibereho myiza, Christine Niwemugeni avuga ko bafashije abanyehuye kwikura mu bukene bukabije, bakaba bari batangiye kubaganisha ku kwigira.
Ati “abantu twari tumaze kubabona mu byiciro binyuranye, buri wese n’uko akwiriye gufashwa. Intambwe yari ikurikiyeho ni uguharanira ngo bafashwe ariko bigire aho birangirira. Tutabikoze gutyo twaba duhemukira abo dufasha kuko bazahera kuri rwa rwego rwo gutega amaboko, kandi ntabwo bikwiriye Umunyarwanda.â€